text:
ENUKPLAKPLA NYƆTA 37
“Alɔ ŋgbeku eo”
“Do ao nukuwo le nyidinmɛ, yí alɔ ŋgbeku eo keke va ɖo fiɛfi o.”—ŊUN. 11:6, NWT.
EHAJIJI 68 Fiaɖufea Ƒe Nukuwo Wuwu
SUSU VEVI LƆ*
1-2. Ekacaca ci yí le Ŋununyatɔ 11:6 koɖo Fyɔɖuxu ŋɛnywidradradɔ lɔ mɛɔ?
LE EJU ɖewo mɛɔ, nɔ amɛwo se eŋɛnywi lɔɔ, wojinɔ veviɖe mɔ yewoakpla nu sugbɔ doji. Ele shigbe mɔ wole te kpɔɛ sa hannɛ! Le eju buwo mɛɔ, amɛwo delɔnnɔ mɔ yewoaxo nuxu so Mawu alo Bibla nu ahan o. Lé amɛwo wanɔ nu do eŋɛnywi lɔ nu lé fini èleɔ? Nɔ wowanɔ nu do ɖe can ɔ, Yehowa ji mɔ mìwo le kpɔtɔ aɖekɔ kunu keke ana nɔ hwecinu yeamɔ edɔ lɔ vɔ.
2 Yehowa ɖo gamɛ ci ji eŋɛnywidradradɔ lɔ avɔ le, “hwehunnɔnu yí vɔvɔɛnu lɔ avaɖo.” (Mt. 24:14, 36) Gbɔxwe gamɛ lɔ aɖo ɖe, lé mìatɛnŋ awa do enyɔ ci yí nyi “alɔ ŋgbeku” mì ji doɔ?*—Hlɛn Ŋununyatɔ 11:6 NWT.
3. Nyi mɛ mìagbeje le nyɔta cɛ mɛɔ?
3 Nyɔta ci yí vayi xo nuxu so enu amɛnɛ ciwo yí mìɖo awa yí anyi ‘eɖɔdatɔ nywi ciwo yí lénɔ agbetɔwo’. (Mt. 4:19) Nyɔta cɛ agbeje emɔ amɛtɔn ciwo ji mìatɛnŋ ado ŋsɛn gbeta ci mìsɔ mɔ mìaɖe kunu nɔ mìvadokɔ go cukaɖawo can. Mìakpla enu ci yí taɖo ele veviɖe mɔ (1) mìakpɔtɔ asɔ Fyɔɖuxu lɔ ɖo texwe ŋkɔtɔ le mìwo gbemɛ, (2) adonɔ ӡinxo yí (3) ana mìwo xɔse akpɔtɔ asɛnŋ.
SƆ FYƆÐUXU LƆ ÐO TEXWE ŊKƆTƆ
4. Nyi yí taɖo mìɖo akpɔtɔ asɔ Yehowa dɔ ci edɔ mì ɖo texwe ŋkɔtɔɔ?
4 Yesu nu daɖɛ mɔ nɔnɔmɛ vwinwo koɖo ŋɖewo ajɔ le ŋkeke vɔvɔ lɔwo mɛ. Énya mɔ enu cɛwo tɛnŋ na ye dokplɔtɔwo ami eŋɛnywi lɔ dradra. Eyi taɖo enu nɔ wo mɔ wo le kpɔtɔ ‘anɔ zanŋte.’ (Mt. 24:42) Le Nowe hwenuɔ, enu sugbɔ na amɛwo degbesɔ susu ɖo amɛkanxlenyɔ yi tɔwo ji o. Le egbɛmɛɔ, enu ŋtɔ́wo ke atɛnŋ adɔn mìwo susu. (Mt. 24:37-39; 2 Piɛ 2:5) Eyi taɖo mìji mɔ mìakpɔtɔ asɔ Yehowa dɔ ci edɔ mì ɖo texwe ŋkɔtɔ.
5. Lé Edɔwawawo 1:6-8 dre lé kunuɖeɖedɔ lɔ akeke bonu doɔ?
5 Egbɛɔ, mìɖo asɔ susu ɖo Fyɔɖuxu ŋɛnywidradradɔ lɔ ji nywiɖe. Yesu nu ɖɛ mɔ eŋɛnywidradradɔ cɛ akeke bonu doji yí woawɛ na nɔ hwenu jinjinɖe le ye ku godu. (Ӡan 14:12) Le Yesu ku goduɔ, yi nukplavi ɖewo trɔ yi kpavi lé gbe. Ci efɔn so kuɔ, éwa enujiŋ ɖeka ci yí na yi nukplavi ŋtɔ́wo lé kpavi sugbɔ. Ézan hwenu ŋtɔ́ yí sɔ tɛ gbe do ji nɔ wo mɔ eɖɔdada yí alé agbetɔwo le veviɖe wu edɔ ɖekpokpui. (Ӡan 21:15-17) Gbɔxwe Yesu ayi jeŋkwimɛɔ, énu nɔ yi nukplaviwo mɔ kunuɖeɖedɔ ci yetɔ dasɛn Izraɛli jumɛ o, vɔ woawɛ keke ayi eju jinjinwo mɛ. (Hlɛn Edɔwawawo 1:6-8.) Exwe ɖewo goduɔ, Yesu na apotru Ӡan kpɔ ŋtegan ci yí dasɛ enu ci yí ajɔ “le Axwetɔ Ŋkeke lɔ mɛ.”* Le enu lɔwo mɛɔ, Ӡan kpɔ enujɔjɔ jiŋ ɖeka. Ékpɔ mawudɔla ɖeka yí eɖo “Eŋɛnywi Mavɔmavɔ yí a dra . . . nɔ jukɔn ɖeshaɖe, akɔta ɖeshaɖe, egbedodo ɖeshaɖe, koɖo eju ɖeshaɖe.” (Enyɔ. 1:10; 14:6) Eze petii mɔ Yehowa ji mɔ mìwo can, mìawa ɖe le kunuɖeɖedɔ ci wowakɔ le xexeɛ pleŋ mɛ keke ana nɔ hwecinu edɔ lɔ avɔ.
6. Lé mìatɛnŋ akpɔtɔ asɔ eŋɛnywidradradɔ lɔ ɖo texwe ŋkɔtɔ doɔ?
6 Mìatɛnŋ akpɔtɔ asɔ kunuɖeɖedɔ lɔ ɖo texwe ŋkɔtɔ nɔ mìbu tamɛ kpɔ so enu ciwo pleŋ Yehowa wakɔ yí sɔ kpekɔdo mì nu. Le kpɔwɛ mɛ, éto emɔ vovovowo ji yí nakɔ gbɔngbɔnmɛŋɖuɖu sugbɔ mì. Éwɛni to wemawo, videowo, odiowo koɖo JW Televiӡiɔn ji. Bu nyɔ cɛ kpɔ: Àtɛnŋ akpɔ nyɔtakankanwo le egbe ciwo yí wu 1 000 mɛ le mìwo siti ji! (Mt. 24:45-47) Amɛwo ma le xexe lɔ mɛ, ɖo wole politikiwatɔ vovovo ji yí le sɛnsɛnha vovovo mɛ, gbesɔ kpe niɔ, mɛɖewo nyi hotɔnɔ yí mɛɖewo nyi abɔnɔ. Vɔ Mawu sɛntɔ ciwo yí wu miliɔn amɛnyi le xexeɛ pleŋ mɛ nyi nɔviwo habɔbɔ ci mɛ ɖekawawa le nyaomɛtɔ. Le kpɔwɛ mɛ, le Xɔsuzangbe 19 avril 2019 ɔ, Kunuɖetɔ ciwo yí le xexeɛ pleŋ mɛ wa ɖeka yí kpɔ video ci yí dasɛ gbeshiagbe mawunyɔkpukpui gbenɔgbe tɔ. Le fiɛfimɛɔ, amɛahwa 20 919 041 va bɔ yí ɖo ŋwi Yesu ku. Nɔ mìbu tamɛ kpɔ so bubu ci enyi nɔ mì mɔ mìkpɔ enujɔjɔ dojijɔnamɛ cɛ yí wakɔ akpa ɖe le mɛɔ, mìaji mɔ mìakpɔtɔ asɔ Fyɔɖuxu ŋɛnywidradradɔ lɔ ɖo texwe ŋkɔtɔ.
7. Lé Yesu kpɔwɛ atɛnŋ akpedo mì nu mìakpɔtɔ asɔ fyɔɖuxu lɔ ɖo texwe ŋkɔtɔ doɔ?
7 Emɔ bu ci ji mìato yí akpɔtɔ asɔ eŋɛnywidradradɔ lɔ ɖo texwe ŋkɔtɔ yí nyi mɔ mìasran Yesu kpɔwɛ. Delɔn yí ŋɖe dɔn yi susu so kunuɖeɖe so nyɔnɔnwi lɔ nu ji o. (Ӡan 18:37) Ci Satana dasɛ “xexecɛmɛ fyɔɖuxuwo keŋkeŋ koɖo wowo nu adodwiwo” nɔ Yesu yí mɛbuwo ji mɔ yewoasɔ ɖo fyɔ can ɔ, delɔn yí tetekpɔ lɔwo ɖu ji o. (Mt. 4:8, 9; Ӡan 6:15) Ŋcilanmɛnuwo drodro dekpɔ ŋsɛn do ji o yí yumɛcici sɛnŋ dena egbɔjɔ o. (Luiki 9:58; Ӡan 8:59) Nɔ wodo mìwo xɔse kpɔɔ, mìatɛnŋ akpɔtɔ asɔ fyɔɖuxu lɔ ɖo texwe ŋkɔtɔ nɔ mìɖo ŋwi apotru Pɔlu nukplamu. Édo ŋsɛn Kristotɔ ciwo yí wanɔ do Yesu kpɔwɛ ji mɔ ‘woŋgbemi agbla jeje o’!—Ebre. 12:3.
DONƆ ӠINXO
8. Nyi yí ӡinxododo nyiɔ, yí nyi yí taɖo eӡan kakacɛ veviɖeɔ?
8 Ӡinxododo yí nyi mɔ woanɔ te kpuu keke nɔnɔmɛ ɖe atrɔ. Mìtɛnŋ jikɔ mɔ cukaɖa ci mɛ mìtokɔ le vɔ alo mìtɛnŋ le te kpɔ enunywi ɖe so hwenu jinjin ɖe. Eyi taɖo mìӡan ӡinxododo. Enyɔnuɖɛtɔ Xabakuku jikɔ mɔ tamɛsɛnnuwawa le vɔ le Ӡuda. (Xab. 1:2) Yesu nukplaviwo kpɔkɔ emɔ mɔ Fyɔɖuxu lɔ “aze le afɔdumɛ” keŋ ahwlɛn yewo gan le Rɔmatɔwo cɛkpakpa shi. (Luiki 19:11) Mìsɔ kpakpa le te kpɔ hwecinu Mawu Fyɔɖuxu lɔ avaɖe nuvwinwawa si yí aɖo xexe yoyu ci yí aɖɔ koɖo amɛ jɔjɔɛwo. (2 Piɛ 3:13) Vɔ mìɖo ado ӡinxo keŋ ale te kpɔ gamɛ ci Yehowa ɖo. Mìakpɔ emɔ ɖewo ciwo ji Yehowa to yí kplakɔ ӡinxododo mì.
9. Kpɔwɛ ciwo yí dasɛ mɔ Yehowa nyi ӡinxodotɔɔ?
9 Yehowa ɖo ӡinxododo kpɔwɛ maɖoafɛn nɔ mì. Éna gamɛ sugbɔ Nowe yí ekpa tɔjihun lɔ yí gbenyi “enyɔ jɔjwɛ dratɔ.” (2 Piɛ 2:5; 1 Piɛ 3:20) Yehowa ɖo to Abraxamu ci ebiɔkɔ nyɔ yi se gbɛmɛgbɛmɛ so gbeta ci esɔ mɔ yeagu amɛvwin ciwo yí le Sodomu koɖo Gomora nu. (Gɔnm. 18:20-33) Yehowa do ӡinxo sugbɔ nɔ Izraɛli jukɔn egbejimanɔtɔ na nɔ exwe sanŋdi nɛniɖe. (Nex. 9:30, 31) Mìkpɔ lé Yehowa dokɔ ӡinxo do, ɖo énakɔ gamɛ mɛ ciwo pleŋ eji mɔ ‘woatrɔ jimɛ’ keŋ anyi ye xlɔ. (2 Piɛ 3:9; Ӡan 6:44; 1 Tim. 2:3, 4) Kpɔwɛ ci Yehowa ɖo, na mìkpɔ susu nywi ci yí taɖo mìakpɔtɔ adonɔ ӡinxo le kunuɖeɖedɔ koɖo nukplakpla amɛwo mɛ. Yehowa gbekpla ӡinxododo mì to kpɔwɛ ɖeka ci yí le yi Nyɔ lɔ mɛ ji.
10. Sɔ koɖo Ӡaki 5:7, 8 ɖe, nyi agbledetɔ lɔ kpɔwɛ kpla mìɔ?
10 Hlɛn Ӡaki 5:7, 8. Agbledetɔ ci yí do nuku kpɔwɛ akpla mì lé mìado ӡinxo do. Le nyɔnɔnwi mɛɔ, nuku ɖewo shinnɔ kabakaba. Vɔ aci sugbɔtɔ xɔnɔ gamɛ gbɔxwe yí shinnɔ, vevitɔ ciwo yí sɛnnɔ. Nɔ wodo nuwo le Izraɛliɔ, wowanɔ wleci amadɛn han gbɔxwe yí shinnɔ. Agbledetɔ donɔ nuku nɔ eshi ŋkɔtɔ ja le elimɛ yí ɖenɔ nuku lɔ nɔ eshi kpɛtɛ ja le ezomɛ. (Maki 4:28) Anyɔ mɔ mìasran ӡinxododo so agbledetɔ lɔ gbɔ. Vɔ ecɛ datɛnŋ ale fafɛɖe o.
11. Lé ӡinxododo akpedo mì nu le kunuɖeɖedɔ lɔ mɛ doɔ?
11 Agbetɔ nuvɔnmɛwo jinɔ mɔ yewoakpɔ ele so edɔ ci yewowakɔ mɛ zeɖeka. Vɔ nɔ mìji mɔ jinuku lɔwo anyɔɔ, mìɖo alenɔ bu nɔ wo gashiagamɛ. Mìɖo ajoko nyigban lɔ, ado nuku lɔwo, agan wo yí awu shi wo. Nukplaviwowawadɔ lɔ can ӡan agblajeje sugbɔ. Axɔ gamɛ sugbɔ gbɔxwe mìakpedo Bibla nukplaviwo nu nɔ woakpla lé woalɔn amɛwo do yí wodacan amɛ mɛ o. Ӡinxododo akpedo mì nu mìdagbɔjɔ nɔ amɛwo delɔn mɔ yewoase mìwo nyɔ o. Nɔ mɛɖewo ji mɔ yewoaɖo to mì yí akpla nuɔ, mìɖo akpɔtɔ adonɔ ӡinxo nɔ wo. Mìdatɛnŋ aӡin Bibla nukplavi ɖe ji nɔ aɖo xɔse o. Hweɖewonuɔ, Yesu nukplaviwo demɔnɔŋje enyɔ ci enukɔ mɛ blaŋ o. (Ӡan 14:9) Mína mìaɖo ŋwi mɔ mìatɛnŋ ado nu yí awu shi ni, vɔ Mawu yí na eshinnɔ.—1 Kor. 3:6.
12. Lé mìawɛ yí adonɔ ӡinxo, nɔ mìɖekɔ kunu nɔ mìwo xomumɛtɔ ciwo yí denyi Yehowa Kunuɖetɔwoɔ?
12 Etɛnŋ gbɔnnu nɔ mì mɔ mìado ӡinxo nɔ mìɖekɔ kunu nɔ mìwo xomumɛtɔ ciwo yí denyi Yehowa Kunuɖetɔ o. Gɔnmɛɖose ci yí le Ŋununyatɔ 3:1, 7 atɛnŋ akpedo mì nu. Enu mɔ: “Gamɛ li nɔ enu bɔbɔ, gamɛ li nɔ nuxu xoxo.” Nɔ mìdexo nuxu can ɔ, mìatɛnŋ akpedo mìwo xomumɛtɔwo nu to mìwo wana nywiwo ji yí woaji mɔ yewoase ŋɛdu lɔ. Le gaxoxo ɖekɛ lɔ mɛɔ, mìale gbesɔsɔ gashiagamɛ keŋ axo nuxu nɔ wo so Yehowa nu. (1 Piɛ 3:1, 2) Mìɖo awa eŋɛnywidradradɔ koɖo nukplaviwowawadɔ lɔ koɖo ezolelanmɛ. Vɔ mìɖo adonɔ ӡinxo nɔ mɛshiamɛ hweɖekpokpuinu, mìwo xomumɛtɔwo can le mɛ.
13-14. Ӡinxododo kpɔwɛ ɖewo ciwo mìatɛnŋ asran ɔ?
13 Mìatɛnŋ akpla lé mìado ӡinxo do, nɔ mìsran egbejinɔtɔwo kpɔwɛ ciwo yí le Bibla mɛ koɖo nɔvi egbɛmɛ tɔwo kpɔwɛ. Xabakuku jikɔ mɔ enuvwinwawa le vɔ, vɔ édasɛ mɔ yenyi ӡinxodotɔ ci enu mɔ: “Nanɔ te do enujikpɔxu anyi tɔ.” (Xab. 2:1, NWT) Apotru Pɔlu nu mɔ yeji mɔ ‘yeaɖe gbɔ’ ye sumɔsumɔdɔ lɔ. Eyi taɖo ekpɔtɔ do ӡinxo yí “nu Eŋɛnywi so Mawu dɔnusoswi nu nɔ amɛwo.”—Edɔ. 20:24.
14 Kpɔ asu koɖo ashi ciwo yí xɔ kunuɖewema le Gilead kpɔwɛ. Wodɔ wo ɖaɖa eju ci mɛ yí Yehowa Kunuɖetɔwo desugbɔ le ahan o, yí amɛ sugbɔtɔ denyi Kristotɔ o. Amɛ sugbɔ delɔnnɔ mɔ yewoakpla Bibla o. Vɔ wo koɖo wowo kpena ciwo yí yi Gilead suklu sumɔkɔ le eju buwo mɛ. Wowo kpena lɔwo nunɔ ɖaɖa wo mɔ, yewokplakɔ Bibla koɖo amɛ sugbɔ yí kpedo wo nu yí wovatrɔ Kunuɖetɔwo. Ci amɛ sugbɔ deji mɔ yewoaɖo to asu koɖo ashi lɔ le wowo nyigbanmama mɛ can ɔ, wodo ӡinxo yí kpɔtɔ ɖekɔ kunu. Ci woɖe kunu na nɔ exwe amɛnyi le nyigbanmama ci mɛ amɛ sugbɔ deɖonɔ to leɔ, wovakpɔ jijɔ ci wokpɔ wowo Bibla nukplavi ɖeka wa ӡinӡindoshimɛ. Nyi mìkpla so blema koɖo egbɛ kpɔwɛ cɛwo mɛɔ? Egbejinɔtɔ cɛwo demi edɔ wawa koɖo ezolelanmɛ alo na alɔ ku wo o, yí ecɛ na Yehowa cu shi nɔ wo do wowo ӡinxododo ŋci. Le vamɛ mɔ mìawa “shigbe amɛ ciwo yí xɔnɔ enu ciwo yí Mawu sɔ ɖogbe nɔ wo ɛnɛ. Amɛ lɔwo xɔnɔ Mawu gbeɖoɖo lɔwo, ɖo wo ɖo xɔse yí gbe xɔnɔ jigbɔnɖɛ.”—Ebre. 6:10-12.
NA AO XƆSE AKPƆTƆ ASƐNŊ
15. Emɔ ɖeka ci ji xɔse donɔ ŋsɛn gbeta ci mìsɔ mɔ mìaɖe kunu leɔ?
15 Mìkando eŋɛ ci mìdrakɔ ji, eyi taɖo mìjinɔ veviɖe mɔ mìanui nɔ amɛ sugbɔ lé mìakpe ji do. Mìkando gbeɖu ciwo yí le Mawu Nyɔ lɔ mɛ ji. (Eha. 119:42; Ezai 40:8) Mìkpɔkɔ Bibla nyɔnuɖɛwo vavamɛ le egbɛmɛ. Mìkpɔkɔ lé amɛwo trɔkɔ wowo gbenɔnɔ yí enyɔkɔ doji do ci wotɔ wawa do Bibla nukplamuwo ji. Kpeɖoji cɛwo na mìkando ji mɔ Fyɔɖuxu ŋɛnywi lɔ nyi eŋɛ ci mɛshiamɛ ɖo ase.
16. Sɔ koɖo Ehajiji Wema 46:1-3 ɖe, lé xɔse ci mìɖo do Yehowa koɖo Yesu nu ado ŋsɛn gbeta ci mìsɔ mɔ mìaɖe kunuɔ?
16 Gbesɔ kpe niɔ, mìxɔ Yehowa, Mɛ ci gbɔ eŋɛnywi ci mìdrakɔ so ji se. Mìgbexɔ Yesu ci Yehowa sɔ ɖo Fyɔ nɔ Fyɔɖuxu lɔ ji se. (Ӡan 14:1) Nɔ ŋɖe jɔkɔ do mì ji can ɔ, Yehowa akpɔtɔ anyi mìwo bexu koɖo mìwo ŋsɛn. (Hlɛn Ehajiji Wema 46:1-3.) Gbesɔ kpe niɔ, mìkando ji mɔ Yesu kpɔkɔ eŋɛnywidradradɔ lɔ ji so jeŋkwimɛ yí zankɔ ŋsɛn koɖo acɛ ci Yehowa ni.—Mt. 28:18-20.
17. Na kpɔwɛ ɖeka ci yí dasɛ enu ci yí taɖo mìɖo akpɔtɔ adranɔ eŋɛnywi lɔ.
17 Xɔse donɔ ŋsɛn kankandoji ci mìɖo do Yehowa nu mɔ yɛayra do mìwo gblajejewo ji, to emɔ ciwo mìdekpɔ mɔ ni hweɖewonu ji. (Ŋun. 11:6) Le kpɔwɛ mɛ, ŋkeke ɖeshiaɖeɔ, amɛ kotokun nɛniɖe tonɔ mìwo kekeviwo gbɔ yí kpɔnɔ wema ciwo mìsɔ do wo mɛ. Kunuɖeɖe mɔnu cɛ nyɔa? Ɛɛ! Míafe Fiaɖufe Subɔsubɔdɔ novembre 2014 nu mɔ, cugbejɛ ɖeka ci yí yinɔ winivɛshite ji mɔ yeaŋwlɛ nu so Yehowa Kunuɖetɔwo nu. Denya fini akpɔ Fyɔɖuxuxɔ le o, vɔ ékpɔ woɖo mìwo wemawo do kekevi ɖeka mɛ le winivɛshite lɔ yí gbekpɔ enyɔ ciwo yí ejikɔ aŋwlɛ. Le yiyimɛɔ, évatrɔ Kunuɖetɔ waӡinӡindoshimɛ yí nyi gbeshiagbe mɔɖetɔ ɖɛyɛ. Nutɔxukpɔkpɔ cɛ hanwo donɔ zo lanmɛ nɔ mì nɔ mìakpɔtɔ adranɔ eŋɛnywi lɔ, ɖo wodasɛ mɔ amɛ sugbɔ kpɔtɔ yí ɖo ase Fyɔɖuxu ŋɛnywi lɔ.
ÐUI GLIGAAN MƆ YEDALƆN YÍ ALƆ AKU YE O
18. Nyi yí taɖo mìkando ji mɔ woawa Fyɔɖuxu ŋɛnywidradradɔ lɔ yi vɔvɔnu shigbe lé Yehowa ji do nɛɔ?
18 Mìatɛnŋ akando ji mɔ Fyɔɖuxu ŋɛnywidradradɔ lɔ avɔ le gamɛ nywitɔ ji. Kpɔ enu ci yí jɔ le Nowe hwenu. Yehowa dasɛ mɔ yenɔnɔ gamɛ ji le enu ciwo yewanɔ mɛ tɛgbɛɛ. Exwe 120 ɖewo doŋkɔɔ, Yehowa ɖo gamɛ ci ji Eshiɖɔɖɔ lɔ atɔ ji le. Exwe sugbɔ goduɔ, Yehowa dɔ Nowe mɔ yɛ le kpa tɔjihun ɖeka. Taŋfuin ci ekpɔtɔ exwe 40 alo 50 gbɔxwe Eshiɖɔɖɔ lɔ atɔ jiɔ, Nowe kpɔtɔ wakɔ dɔ sɛnsinɖe. Ci amɛwo deji mɔ yewoaɖo to yi can ɔ, ékpɔtɔ drakɔ amɛkanxlenyɔ nɔ wo keke na nɔ hwecinu Yehowa nu ni mɔ gamɛ ɖo yí akplɔ elanwo do tɔjihun lɔ mɛ. Eyi, le gamɛ nywitɔ jiɔ, “Mawu cu ehɔn nɔ tɔjihun lɔ.”—Gɔnm. 6:3; 7:1, 2, 16.
19. Nyi mìatɛnŋ akpɔ emɔ nɔ, nɔ mìdelɔn yí alɔ ku mìɔ?
19 Le majinjinɖe mɛɔ, Yehowa ana mìanya mɔ Fyɔɖuxu ŋɛnywidradradɔ lɔ vɔ, ‘ácu hɔn’ do Satana xexe vwin cɛ yí ahɛn xexe yoyu ci yí ɖɔ koɖo mɛ ciwo yí senɔ tonu ni vɛ. Gbɔxwe hwenɔnu aɖoɔ, le vamɛ mɔ mìasran Nowe, Xabakuku koɖo mɛ ciwo yí delɔn yí alɔ ku wo o. Le vamɛ mɔ mìasɔ kunuɖeɖedɔ lɔ ɖo texwe ŋkɔtɔ, ado ӡinxo yí ana xɔse ci mìɖo do Yehowa koɖo yi gbeɖuwo nu akpɔtɔ asɛnŋ.
EHAJIJI 75 “Nyee Nye Esi, Dɔm!”
Nyɔta ci yí vayi do ŋsɛn Bibla nukplavi ciwo yí wakɔ trɔtrɔwo le agbemɛ mɔ, wo le lɔn do Yesu mɛyɔyɔ ji keŋ avanyi eɖɔdatɔ ciwo yí lénɔ agbetɔwo. Nyɔta cɛ axo nuxu so emɔ amɛtɔn ciwo ji eŋɛnywidratɔ yoyuwo koɖo xoxuiwo ato yí ado ŋsɛn gbeta ci wosɔ mɔ yewoakpɔtɔ adrakɔ Fyɔɖuxu ŋɛnywi lɔ keke ana nɔ hwenu Yehowa amɔ edɔ lɔ vɔ.
ENYƆGBE GƆNMƐÐEÐE: Le nyɔta cɛ mɛɔ, enyɔgbe “alɔ ŋgbeku eo” gɔnmɛ yí nyi, mìɖo aɖui gligaan yí akpɔtɔ adrakɔ eŋɛnywi lɔ keke ana nɔ hwecinu Yehowa amɔ edɔ lɔ vɔ.
“Axwetɔ Ŋkeke lɔ” tɔ ji hwecinu wosɔ Yesu ɖo Fyɔ le exwe 1914 mɛ, avavɔ le Exwe Kotokun ɖeka Cɛkpakpa yi tɔ vɔvɔnu.


c: text/html

text: 1 Yuda, Yesu Kristo fe kluvi, ame si nye Yakobo+ nɔvi, le esia ŋlɔm ɖo ɖe ame siwo woyɔ,+ siwo Mawu Fofo la lɔ̃, eye wòkpɔ wo ta na Yesu Kristo:+2 Nublanuikpɔkpɔ kple ŋutifafa kpakple lɔlɔ̃ nadzi ɖe edzi na mi.3 Lɔlɔ̃tɔwo, togbɔ be menɔ agbagba dzem vevie be maŋlɔ xɔxɔ si mí katã míakpɔ ŋu nya ɖo ɖe mi hã la,+ mekpɔe be ehiã be maŋlɔ agbalẽ na mi atsɔ axlɔ̃ nu mi be miaʋli sesĩe hena xɔse+ si wotsɔ na ame kɔkɔewo zi ɖeka ɖe ɣeyiɣiawo katã nu la boŋ.4 Susu si tae nye be, ame aɖewo va tra ɖe mia dome dzaa, ame siwo Ŋɔŋlɔawo ɖo ɖi hena ʋɔnudɔdrɔ̃ sia ɣeyiɣi didi aɖee nye esia; wonye ame mavɔ̃mawuwo, ame siwo trɔa mía Mawu fe amenuveve la wòzua mɔɖeɖe ɖe ŋukpenanuwɔwɔ dzimesesẽtɔe*+ ŋu, eye womewɔa nutefe na míafe Afetɔ ɖeka kolia, si nye Yesu Kristo, ame si tɔ míenye la o.+5 Togbɔ be mienya nu siawo katã nyuie hã la, medi be magaɖo ŋku edzi na mi be Yehowa* ɖe dukɔ aɖe tso Egipte-nyigba dzi,+ gake emegbe etsrɔ̃ ame siwo meɖe xɔse fia o la.+6 Eye mawudɔla siwo menɔ afi si woda wo ɖo le gɔmedzedzea me o, ke boŋ wogblẽ woawo ŋutɔwo fe nɔfe ɖi la,+ ede kɔsɔkɔsɔ mavɔwo wo, eye wòdzra wo ɖo ɖe viviti tsiɖitsiɖi me hena ŋkeke gã la fe ʋɔnudɔdrɔ̃.+7 Nenema kee Sodom kple Gomora kpakple du siwo fo xlã wo hã fo wo ɖokuiwo ɖe gbɔdɔdɔ manɔsenu* me wògbɔ eme, eye wodze ŋutilã fe nudzodzro si mele dzɔdzɔme nu o la yome;+ wotsɔ wo wɔ nuxlɔ̃amekpɔɖeŋu na mí, esi wotsɔ dzo mavɔ he to na woe.+8 Ke hã, ame siawo hã kua drɔ̃e, wofoa ɖi ŋutilã la, wodoa vlo ŋusẽ si ɖua wo dzi la, eye wofoa nu gbegblẽ tso ŋutikɔkɔemewo ŋu.+9 Ke esi nya ɖo mawudɔla gãtɔ+ Mikael+ kple Abosam dome, eye wòle nya hem kplii le Mose fe kukua+ ŋu la, mete kpɔ be yeagblɔ nya vlo aɖeke atsɔ abu fɔe o,+ ke boŋ egblɔ be: “Yehowa* neka mo na wò.”+10 Gake ame siawo le nu gbegblẽ fom le nu siwo katã gɔme womese ŋutɔŋutɔ o la ŋu.+ Ke le nu siwo katã gɔme wose le dzɔdzɔme nu abe lã manyanuwo ene me la,+ woyi edzi le nu gblẽm le wo ɖokuiwo ŋu.11 Baba na wo, elabena woto Kain+ fe ʋe me, eye wofu du dze Bileam+ fe mɔ vɔ̃ɖi la dzi hena fetu, eye wotsrɔ̃ le Kora+ fe nufofo aglãdzedzetɔe+ la me!12 Ame siawoe nye agakpe siwo ɣla ɖe tɔ gɔme, siwo le nu ɖum kpli mi le miafe lɔlɔ̃kplɔ̃ɖoɖowo me,+ alẽkplɔla siwo nyia wo ɖokuiwo vɔvɔ̃manɔmee;+ alilikpo siwo me tsi mele o, siwo ya lɔna yina gbɔnae;+ ati siwo li va se ɖe kele fe nuwuwu, gake wometsea ku o, woku zi eve,* eye woho wo;13 wonye futsotsoe dzeagbo siwo kplɔa woawo ŋutɔwo fe ŋukpenanuwo fe futukpɔ va kɔna ɖe gota;+ ɣletivi siwo mezɔna ɖe ɖoɖo aɖeke nu o, siwo wodzra viviti tsiɖitsiɖi ɖo ɖi na tegbee.+14 Ɛ̃, Enok,+ ame si nye adrelia tso Adam dzi, hã gblɔ nya ɖi tso wo ŋu, esi wògblɔ be: “Kpɔ ɖa! Yehowa* va kple efe ame kɔkɔe akpeakpewo,+15 be yeadrɔ̃ ʋɔnu wo katã,+ eye yeabu fɔ ame mavɔ̃mawuwo katã le wofe mawumavɔmavɔ̃nu siwo wowɔ le mawumavɔmavɔ̃ me, kple nya baɖa siwo katã nu vɔ̃ wɔla mavɔ̃mawuwo gblɔ tso eŋu la ta.”+16 Ame siawo nye liʋiliʋĩlĩlawo,+ ame siwo toa nyatofoe le esi nu medzea wo ŋu o ta, ame siwo zɔna le woawo ŋutɔwo fe nudzodzrowo nu,+ wotsɔa wofe nu foa adegbe gãwo, eye wodoa vivi ɖe amewo ŋu le woawo ŋutɔwo fe viɖe kpɔkpɔ ta.+17 Ke miawo la, lɔlɔ̃tɔwo, miɖo ŋku nya siwo mía Afetɔ Yesu Kristo fe apostolowo gblɔ do ŋgɔ la dzi,18 ale si wonɔ gbɔgblɔm na mi be: “Le ɣeyiɣi mamlɛa me la, fewuɖulawo ava, ame siwo ati woawo ŋutɔwo fe mawumavɔmavɔ̃ fe nudzodzrowo yome.”+19 Ame siawoe dea mama amewo me,+ ame siwo le abe lãwo ene,* siwo mebua gbɔgbɔmenuwo* ŋu o.20 Ke miawo la, lɔlɔ̃tɔwo, mitu mia ɖokuiwo ɖo ɖe miafe xɔse kɔkɔetɔ la dzi, mido gbe ɖa le gbɔgbɔ kɔkɔe me,+21 eye minɔ Mawu fe lɔlɔ̃ la me ɖaa,+ esi miele mía Afetɔ Yesu Kristo fe nublanuikpɔkpɔ lalam hena agbe mavɔ kpɔkpɔ.+22 Azɔ hã, miyi edzi mianɔ nublanui kpɔm+ na ame siwo me ɖikekewo le;+23 mihe wo do goe tso dzo la me ne miaxɔ wo ɖe agbe.+ Ke miyi edzi miakpɔ nublanui na ame bubuwo, eye miwɔ esia kple vɔvɔ̃, eye milé fu wofe awu si ŋutilã la fo ɖii la gɔ̃ hã.+24 Ke ame si ate ŋu adzɔ mia ŋu be miagakli nu o, eye wòana mianɔ te anye mokakamanɔŋutɔwo+ le efe ŋutikɔkɔe la ŋkume le dzidzɔ gã me,25 Mawu ɖeka kolia, si nye mía Xɔla to Yesu Kristo, mía Afetɔ dzi la, tɔ nanye ŋutikɔkɔe, gãnyenye, ŋusẽ kple dziɖuɖu tso ɣeyiɣi mavɔmavɔ siwo va yi kple fifia, heyi ɖe mavɔmavɔ me. Amen.

robotstxt: allowed

filter: keep


text:
Dziɖuɖu Nyuitɔ Didi
Dziɖuɖu Nyuitɔ Didi
“Alesi xexeme dukɔwo fe tenɔnɔ ɖe wo nɔewo fe kpekpeɖeŋu dzi le dzidzim ɖe edzii la wɔe be kuxi siwo tsiana ɖe wo nɔewo nu, siwo gbɔ dukɔ ɖekaɖekawo mate ŋu akpɔ le wo ɖokui si azɔ o la, va bɔ le xexeame katã. Nuwɔwɔ aduadu kple ame nɔewo le xexeame katã dzi koe míate ŋu ato akpɔ amefomea fe afɔku kple gbetɔame siwo nu le sesẽm ɖe edzi la gbɔ.”—Ghulam Umar, Pakistantɔwo fe dunyahenyawo ŋutinunyala.
NUWƆNA siwo tsia tre ɖe wo nɔewo ŋu bɔ ɖe xexeame egbea. Togbɔ be ŋutilãmenuwo do agbogbo hã la, ame geɖewo kpea fu hafi kpɔa nusi woaɖu kple nusi woado. Togbɔ be míele ɣeyiɣi sia si me wowɔ ŋgɔyiyi ɖedzesiwo le eletrikmɔ̃ɖaŋununya me le ŋutinya me hã la, ame geɖewo kpea fu ŋutɔ hafi kpɔa dɔwɔɖui si woate ŋu awɔ ɣeyiɣi didi. Togbɔ be edze abe ablɔɖe si me amefomea le egbea de ŋgɔ ŋutɔ hã la, ame miliɔn geɖewo tsi dzodzodzoe, womele dedie o, eye kakaɖedzi hã mele wo si o. Ðewohĩ mɔnukpɔkpɔ nyoameŋuwo fo xlã mí, gake nufitifitiwɔwɔ kple sedzimawɔmawɔ siwo bɔ ɖe afisiafi wɔe be mɔkpɔkpɔ bu ɖe ame geɖe.
Kuxi siwo me tom amefomea le la nu sẽ ale gbegbe be dukɔ ɖeka alo dukɔwo fe fufofo aɖe gɔ̃ hã mate ŋu akpɔ wo gbɔ o. Eyata kuxiawo tefekpɔla geɖewo fo nya ta be hafi ŋutifafa kple dedienɔnɔ nava xexeame ŋutɔŋutɔ la, ke ɖeko wòle be dukɔwo katã nafo fu awɔ ɖeka ahanɔ dziɖuɖu ɖeka ko te hafi. Le kpɔɖeŋu me, Albert Einstein, lɔ̃ ɖe susu sia dzi xoxoxo va yi. Le fe 1946 me la, egblɔ kakaɖedzitɔe be: “Meka ɖe edzi ŋutɔŋutɔ be, ame akpa gãtɔ siwo le xexeame adi vevie be yewoanɔ ŋutifafa kple dedienɔnɔ me . . . Ŋutifafa si dim amefomea le vevie la ate ŋu ava to xexemedziɖuɖu ɖeka aɖe si woaɖo anyi ko dzi.”
Ƒe blaatɔ̃e nye esia va yi, ke hã, womete ŋu kpɔ nudidi vevi sia gbɔ o. Esi Paris, France, fe nyadzɔdzɔgbalẽ si nye Le Monde nɔ kuxi siwo yi edzi le fe alafa 21 lia me yɔm la, egblɔ be: “Ehiã be woaɖo dukɔwo dome dziɖuɖu aɖe si si ŋutete anɔ be wòato efe ʋɔnudrɔ̃fewo, dukplɔɖoɖowo, kple dukplɔsewo dzi akpɔ amefomea fe kuxi si nye gbevovodolawo fe wo nɔewo wuwu le dukɔ ɖeka me gbɔ enumake le xexeame fe akpa sia akpa. Ehiã be mí katã míalɔ̃ ɖe susu sia dzi be Anyigba la nye dukɔ ɖeka tso fifia dzi yi.” Ameka alo nuka sie ŋutetea le be wòahe nɔnɔme sia vɛ ale be amefomea nanɔ ŋutifafa me le etsɔme?
Ðe Dukɔ Ƒofuawo Ate Akpɔ Kuxia Gbɔa?
Ame geɖewo da wofe mɔkpɔkpɔ ɖe Dukɔ Ƒofuawo fe habɔbɔ dzi be eyae ahe ŋutifafa ava xexea mee. Ðe Dukɔ Ƒofuawo nye dziɖuɖu aɖe si ate ŋu ahe ŋutifafa kple dedienɔnɔ vavãtɔ ava xexeamea? Ðikeke mele eme o be míesea dunyahehe me ŋugbedodo gbogbo siwo ʋãa ame henaa mɔkpɔkpɔ ame. Le kpɔɖeŋu me, le Dukɔ Ƒofuawo fe 2000 fe “Ƒe Akpe Ðeka fe Ŋugbedodo” me la, Dukɔ Ƒofuawo fe Sewɔtakpekpea do ŋugbe wɔdɔɖeamedzi sia be: “Míawɔ nusianu si míate ŋui be míana míafe amewo navo tso aʋawɔwɔ, eɖanye le dukɔmeviʋa loo alo dukɔ aɖe kple bubu fe aʋawɔwɔ o, siwo na ame miliɔn 5 kple edzivɔwo ku la, si me.” Amewo kple habɔbɔ geɖewo kpɔ ŋudzedze ɖe Dukɔ Ƒofuawo ŋu hekafui ŋutɔ ɖe efe ŋugbedodo sia ta, eye esia wɔe hã be wòxɔ Nobel Ŋutifafa fe Nunana la le fe 2001 me. Le esia ta la, esi Norwaytɔwo fe Nobel Nunana fe Kɔmiti nɔ bubu dem Dukɔ Ƒofuawo ŋu la, egblɔ be, “Dukɔ Ƒofuawo dzi koe míate ŋu ato be ŋutifafa kple nuwɔwɔ ɖekae nanɔ xexeame.”
Togbɔ be amewo kpɔ mɔ na Dukɔ Ƒofuawo, si woɖo le fe 1945 me, hã la, ɖe wòwɔ nu abe dziɖuɖu si ate ŋu ahe ŋutifafa vavãtɔ si nɔa anyi ɖaa la ava xexeamea? Ao, elabena dukɔ siwo fo fu la dometɔ ɖesiaɖe dia eɖokui tɔ hedoa woawo ɖeɖe ko fe nukpɔsusuwo ɖe ŋgɔ si wɔe be agbagba siwo katã dzem wònɔ la dome gblẽ. Nyadzɔdzɔgbalẽ ŋlɔla aɖe ɖe alesi amewo susuna tso Dukɔ Ƒofuawo ŋu gblɔ ale: “Xexeamenɔlawo fe nukpɔsusuwo ɖegblɔha aɖe koe Dukɔ Ƒofuawo nye” eye be “nya siwo ŋu amewo hea nya le fe gbogbo aɖewo koe efe ɖoɖowo nye, eye kuxiawo dometɔ ʋẽ aɖewo gbɔ koe wokpɔ, nenye be wokpɔ ɖe gbɔe nye ma.” Nyabiasea gakpɔtɔ li kokoko be: Ðe dukɔ siwo le xexeame ate ŋu ava wɔ ɖeka ŋutɔŋutɔ gbaɖegbea?
Biblia ɖee fia be etefe madidi hafi míakpɔ ɖekawɔwɔ ma tefe o. Aleke esia adzɔe? Eye dziɖuɖu kae ahee vɛ? Be nàkpɔ ŋuɖoɖo na nyabiase siawo la, taflatse xlẽ nyati si kplɔe ɖo.
[Nɔnɔmetata si le axa 3]
Einstein lɔ̃ ɖe edzi be míehiã na xexemedziɖuɖu aɖe
[Afi Si Míexɔ Mɔɖeɖe Tso]
Einstein: U.S. National Archives photo


text:
这篇文章发表的那天是平安夜.明天将是圣诞节.昨天是平安夜.两天后
Christmas Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve
.
您的工作是确定程序运行的日期,并将其编码为平安夜格式.
- 如果您的程序在圣诞节运行,则应输出字符串“圣诞节”.
- 如果您的程序不是在圣诞节运行,则应输出字符串“ Christmas”,然后输出字符串“ Eve”,重复
n一次,即
n直到圣诞节的天数.
- 请注意,这必须基于下一个圣诞节.例如,如果一天是2019年4月26日,则必须基于2019年12月25日而不是其他任何圣诞节进行计算.
- 记住要数leap日.
- 圣诞节是每年的12月25日.
这是代码高尔夫球,因此最短的代码获胜!请注意,尽管这样做的目的不是找到任何一种语言中最短的程序,而是找到每种特定语言中最短的程序.例如,如果您找到最短的C ++程序,那么即使有人在Python中找到了一个较短的程序,它也将赢得C ++竞赛.


text:
Yehowa Ðasefowo Ƒe Hame Ƒe Kpekpewo
Xlẽ nu tso míafe kpekpewo ŋu. Kpɔ kpekpewɔfe siwo le miafe nutoa me.
Nu Kawoe Yia Edzi Le Míafe Kpekpewo Me?
Yehowa Ðasefowo kpena dea ta agu zi eve kwasiɖa sia kwasiɖa. (Hebritɔwo 10:24, 25) Le kpekpe siawo me la, míedzroa Biblia me nyawo me eye míesrɔ̃a ale si míatsɔ nu siwo míesrɔ̃ la ade dɔwɔna me le míafe agbenɔnɔ me, ame sia ame ate ŋu akpɔ gome le kpekpe siawo me.
Míafe wɔnawo fe akpa gãtɔ nyea numedzodzro kple vavalawo abe ale si ko wònɔna le sukuxɔwo me ene. Míedzea kpekpeawo gɔme kple hadzidzi kple gbedodoɖa eye míewua wo nu kple hadzidzi kpakple gbedodoɖa.
Ne menye Yehowa Ðasefo o hã àte ŋu ade kpekpe siawo. Míekpea ame sia ame be wòava faa. Womexɔa ga le anyinɔnɔ ta o. Womedzɔa ga le amewo si gbeɖe o.


text:
Ne Wofo Du Ðe Ðevi Nu
Ne Wofo Du Ðe Ðevi Nu
YAMEƲU sue si si mɔ̃ ɖeka le la ɖe gbe sesĩe esi wònɔ hohom le yameʋudzefea, esime ya me nɔ flukpee. Enye nudzɔdzɔ si ŋu nyadzɔdzɔŋlɔlawo tsi dzi ɖo vevie, eye wonɔ eŋu nyawo ŋlɔm henɔ fotowo ɖem, nyatakalawo nɔ nya ʋãmewo biam henɔ vivi dom ɖe eŋu. Ameka ŋue wotrɔ susu ɖo alea gbegbe? Menye yameʋukula xɔhehe ɖeka lae o eye menye yameʋuɖola—si nye ŋutsu tsitsi—lae o, ke boŋ, yameʋua ɖola fe vinyɔnuvie. Exɔ fe adre.
Nyɔnuvi sue lae gbɔna yameʋua ku ge. Ele be wòaku yameʋua wòagbɔ dzesidenu ɖoɖi aɖe si li xoxo ŋu eye wòaɖo ɖoɖowɔɖi sesẽ aɖe gbɔ. Nyadzɔdzɔŋlɔlawo anɔ lalam le afisi wòava dze ɖo. Eyata togbɔ be ya me mekɔ o hã la, ame etɔ̃awo ge ɖe yameʋua me, eye wona ɖevia nɔ anyi ɖe suɖui dzi be efe asi kple afɔwo nate ŋu aɖo yameʋukunu si le eŋkume kple afɔ gbɔ siaa la gbɔ.
Yameʋua fe mɔzɔzɔ wu enu kpuie nublanuitɔe. Yameʋua va ge ɖe ya sesẽ aɖe me, si trɔe ɖo ta tefe bubu, ŋusẽ vɔ le eŋu, eye wòge, eye ame etɔ̃awo katã ku. Nyadzɔdzɔŋlɔlawo lé afɔkua ɖe nu enumake ɖe kafukafu tefe. Nyadzɔdzɔŋlɔla kple nuŋɔŋlɔmetola ʋɛ aɖewo bu eŋu nenye be nyadzɔdzɔgblɔmɔnuwo wɔ akpa aɖe le afɔkua hehe vɛ me. Ame geɖe va nɔ nya hem be mele be ɖevi aɖeke nagaku yameʋu o. Wowɔ sewo ɖe esia ŋu le United States. Gake togbɔ be wotsi dzi vevie ɖe eŋu eye wokpɔ kuxia gbɔ kpɔnu tsɛwo hã la, kuxi nyadri bubuwo gali kokoko.
Afɔku ma na amewo bu tame vevie le nusiwo le edzi yim le míafe ɣeyiɣiawo me ŋu. Wole du fom ɖe ɖeviwo nu hele dzi tsim na wo be woawɔ ame tsitsiwo fe dɔwo esi wògakpɔtɔ nye ɖevi dzawo ko. Nyatefee, menye ɣesiaɣie emetsonuawo nyea nu wɔdɔɖeamedzi alo nu wɔnublanui o. Gake woate ŋu akpɔ ŋusẽ ɖe ame dzi eye woanɔ anyi ɣeyiɣi didi aɖe. Mina míade ŋugble le mɔ ʋɛ aɖewo siwo nu woate ŋu afo du ɖe ɖeviwo nu le wofe ɖevime la ŋu.
Nufiafia Wo Afɔtsɔtsɔe
Enye nyatefe be dzilawo tsia dzi ɖe wo viwo fe dzidzedzekpɔkpɔ ŋu. Gake ne didi vevie ma trɔ zu dzimaɖitsitsi la, dzilawo ate ŋu ado agba kpekpe na wo viwo, anɔ wo dzi zim wu alesi dze esi wogakpɔtɔ nye ɖevi dzaa ko. Zi geɖe la, edzea egɔme le manyamanya me. Le kpɔɖeŋu me, enye nusi va le bɔbɔm be dzilawo nakplɔ wo vi suewo aɖade kpakpã le suku megbe nuwɔnawo, tso kamedefefewo dzi yiɖase hadzidzi alo ɣeɖuɖu sɔsrɔ̃ dzi me. Zi geɖe la, wogaxɔa nufiala tɔxɛwo kpenɛ.
Nyatefee, menye nu gbegblẽ be woatu ɖevi fe dzɔdzɔmenunanawo alo didiwo ɖo o. Gake ɖe afɔku aɖe le ewɔwɔ wòagbɔ eme mea? Edze fã be afɔku ma li ne edze abe wole nya fom ɖe ɖevi aɖewo nu akpa wova le abe ame tsitsi siwo dzi kuxiwo sɔ gbɔ ɖo la ene. Time magazine gblɔ be: “Nusrɔ̃ɖoɖowo va xɔ ɖe ablɔɖe si me ɖeviwo nɔna tsã la tefe; ɖevi siwo wole na be woaɖe dzi ɖi faa va wɔa nu fifia abe anyi dɔsesẽwɔla siwo vu ɖe dɔ ŋu ene.”
Dzila aɖewo kpɔa mɔ be wo viwo nate dɔwo abe kamedefefewo, hadzidzi ene alo nu gã aɖe wɔwɔ. Dzila aɖewo ŋlɔa wo viwo ŋkɔwo ɖe abɔdzokpo sukuwo hafi va dzia wo, eye wonɔa mɔ kpɔm be esia akpe ɖe wo ŋu woakpɔ dzidzedze. Tsɔ kpe ɖe eŋu la, vidada aɖewo dea “funɔwo fe yunivɛsiti” siwo me wofiaa hafofo vidzĩ siwo le dɔ me la le. Taɖodzinuae nye be wòana wofe ahɔhɔ̃ siwo le tsitsim la nagaɖa ɖe edzi.
Le dukɔ aɖewo me la, wodoa ɖeviwo fe nuxexlẽ kple akɔnta fe ŋutetewo kpɔna hafi woxɔa fe ade. Nuwɔna ma nana woʋli nyawo le nusi wòagblẽ le wofe seselelãme ŋu. Le kpɔɖeŋu me, nukae dzɔna ɖe ɖevi si “mewɔ dɔ nyuie o” le abɔdzokpo suku fe dodokpɔ me, la dzi? David Elkind, amesi ŋlɔ agbalẽ si nye The Hurried Child gblɔ be, sukuwo tsɔa dzitsitsi dea vovototo ɖeviwo me kaba akpa. Elkind he nya be dɔdzikpɔɖoɖowo tae wowɔa esia ɖo ke menye ɖe susu siwo ku ɖe nufiafia ɖeviwo nyuie ŋu tae o.
Ðe viɖe aɖe le ɖeviwo dzizizi be woawɔ nu abe ame tsitsi bibiwo ene esi wogakpɔtɔ nye ɖeviwo la ŋua? Etena ɖe Elkind dzi vevie le alesi amewo va da asi ɖe nukpɔsusu si nye alesi wonana be ɖeviwo nabi le ame tsitsiwo fe agbanɔamedziwo tsɔtsɔ ŋu dzi ta. Egblɔ be: “Eɖea nɔnɔme si le mía si be míava alɔ̃ ɖe nyafofo ɖe egbeviwo nu, si le dzidzim ɖe edzi madzudzɔmadzudzɔe la dzi be enye ‘nusi sɔ.’” Nyatefee, edze abe nusi nyo na ɖeviwo ŋuti nukpɔsusuwo le tɔtrɔm kabakaba ene.
Dufofo Ðe Wo Nu be Woaɖu Dzi
Edze abe dzila geɖewo bunɛ be esɔ eye nunya gɔ̃ hã le eme be woafia wo viwo be dziɖuɖu le vevie ŋutɔ—vevietɔ le kamedefefewo me. Olimpik nunanawo nyea ŋusẽdoamenu na ɖevi geɖewo egbea. Be woate ŋu ava kpɔ aɖabafofo ʋɛ aɖewo fe dzidzɔ si wokpɔna le dziɖuɣi kple agbe si me dzidzeme le le wofe tsitsime ta la, wofoa nya ɖe ɖevi aɖewo nu alo foa du ɖe wo nu be woaɖe asi le wofe ɖevime dzidzɔkpɔkpɔ gɔ̃ hã ŋu.
Bu nyɔnu kamedefefewɔlawo ŋu kpɔ. Wodzea wofe hehe sesẽ si nana nu tena wofe ŋutilã suea ŋu ŋutɔ la xɔxɔ gɔme le wofe ɖevime. Wotsɔa fe geɖe dzrana ɖo le susu kple ŋutilã me ɖe Olimpik hoʋiʋliwo ŋu. Ke hã, wo dometɔ ʋɛ aɖewo koe anye dziɖulawo. Ðe amesiwo meɖu dzi o asee le wo ɖokui me be emetsonuawo sɔ ɖe agbagba siwo yewodze le wofe ɖevime la nua? Mlɔeba la, ɖikeke gɔ̃ hã ate ŋu aɖo amesiwo kpɔ dziɖuɖu me ɖe emetsonuawo ŋu.
Le seselelãme gome la, woafo du ɖe nyɔnuvi ɖevi sue siawo nu le wofe ɖevime madzudzɔmadzudzɔe be woava zu kamedefefewɔla xɔŋkɔwo. Gake hehe sesẽ mawo ate ŋu agblẽ nu le wofe ŋutilã si le tsitsim ŋu. Le ame aɖewo gome la, egblẽa nu le wofe fuwo fe tsitsi ŋu. Nuɖuɖumadzroame hã ɖea fu na wo. Le wo dometɔ geɖe gome la, ehea wofe sɔhɛnyenye ɖe megbe—hena fe geɖe gɔ̃ hã. Gake nyɔnuvi geɖewo dzea ŋgɔ kuxi siwo to vovo na ema egbea: si nye sɔhɛmeɖoɖo kaba wu.—Kpɔ aɖaka si le etame.
Ðevi Siwo si Nusianu le Negbe Ðevimenɔɣi fe Dzidzɔkpɔkpɔ Ko
Nenye be àxɔ nusiwo dzena le modzakaɖefefewo me dzi ase la, àsusui be ɖevimenɔɣi dodzidzɔname fia be woafo ame ɖokui ɖe agbeɖunu fomeviwo katã me. Dzila aɖewo dagbana vevie be yewoana ŋutilã me dzidzeme ɖesiaɖe si yewoate ŋui la nasu wo viwo si, tsɔ kpe ɖe afe siwo me nusianu le, modzakaɖenu gbogbo aɖewo, kple awu xɔasiwo ŋu.
Ke hã, ɖevi ʋɛ siwo wonyina alea va foa wo ɖokui ɖe ahanono, atikevɔ̃ɖiwo zazã, kple agbe manyatalenu dzeaglãwo nɔnɔ me. Nukatae? Wo dometɔ geɖe doa dziku esi wosena le wo ɖokui me be wogblẽ yewo ɖi ta. Ðeviwo hiã dzila siwo anɔ wo gbɔ alɔ̃ wo ahalé be na wo. Dzila siwo ŋu vovo mele be woawɔ ema o abu be yewole agbagba dzem ɖe wo viwo fe dzidzɔkpɔkpɔ ta—gake nusi to vovo na ema boŋue woanɔ wɔwɔm.
Ðk. Judith Paphazy fo nu tso “dzila siwo kple evea siaa wɔa dɔ, siwo dzi nu de” ŋu, hegblɔ be zi geɖe la, “wowɔa vi na wo viwo elabena womedea dzesii kɔte be yewofe ŋutilãmenuwo yometiti va gblẽa nu le fomea ŋu o.” Le efe nukpɔsusu nu la, dzila siwo le nɔnɔme mawo me dzea agbagba be “yewoado le dzilanyenye fe agbanɔamedzia te.”
Zi geɖe la, ɖeviawoe va kpea emetsonuawo fe fu. Togbɔ be nu geɖe siwo ana woakpɔ dzidzeme le ŋutilã me anɔ wo si hã la, ɖevimenɔɣi fe nu vevitɔwo toa wo ŋu: siwo nye dzila fe ɣeyiɣi kple lɔlɔ̃. Mɔfiafia, hehenana, kple aɖaŋuɖoɖo, si mesu wo si o wɔnɛ be wodzea ŋgɔ ame tsitsiwo fe biabia le ɣeyiɣi si me womedzra ɖo tututu alo dzra ɖo kura o. ‘Ðe wòle be mazã atikevɔ̃ɖiwoa? Ðe wòle be makpɔ gome le gbɔdɔdɔ mea? Ðe wòle be mawɔ ŋutasẽnu ne medo dzikua?’ Woa ŋutɔwo woakpɔ wofe ŋuɖoɖowo, tso hatiwo gbɔ alo le television dzi alo tso fefewɔlawo gbɔ. Enuenu la, emetsonua nyea gbegblẽ alo afɔku si dzɔna ɖe ɖeviwo dzi kpata mlɔeba.
Ne Wozi Wo Dzi be Woazu “Ame Tsitsiwo”
Ne fome si me dzila eve le va zu dzilaɖekɛfome kpata, eɖanye ku, kaklã, alo srɔ̃gbegbe gbɔe wòtso o la, ɖeviwoe kpea fu le seselelãme gome zi geɖe. Ele eme baa be dzilaɖekɛfomewo kpɔa dzidzedze ya. Gake le ɖewo gome la, wofoa du ɖe ɖeviwo nu le wofe ɖevime.
Nyatefee, dzilaɖekɛ ate ŋu atsi akogo ɣeaɖewoɣi. Gake esia wɔnɛ be wo dometɔ aɖewo nana ɖevi—tsitsitɔ koŋ—va xɔa “dzila” kemɛa fe agbanɔamedzi le fomea me. Ðewohĩ dziɖeleamefo ate ŋu ana dzila la nanɔ efe dzimenyawo gblɔm na viaŋutsuvi alo vianyɔnuvi, atsɔ kuxi siwo ɖevia mele klalo atsɔ o anɔ gba dom nɛ. Dzilaɖekɛ aɖewo va zua agba kpekpe na wo viwo akpa le seselelãme gome.
Dzila bubu aɖewo ɖea asi le wofe agbanɔamedziwo ŋu kura, si fonɛ ɖe ɖevia nu be wòatsɔ ame tsitsi fe agbanɔamedziwo le fomea me. Carmen kple nɔvianyɔnu si míeyɔ va yi, si le nɔnɔme ma nu va tsi ablɔdzi. Esi woawo ŋutɔ nye ɖeviwo la, wova nye amesiwo atsɔ dzilawo fe agbanɔamedziwo ɖe wo nɔvi mamlɛawo nu. Agba la wu tsɔtsɔ na wo.
Ðikeke mele eme o be, dufofo ɖe ɖeviwo nu le wofe ɖevime nye nusi me afɔku le, si wòle be woatsri kura ne anya wɔ. Gake nyanyui aɖe li: Ame tsitsiwo ate ŋu aɖe fɔ nyui aɖewo atsɔ akpɔ egbɔ be wo vi suewo kpɔ dzidzɔ le wofe ɖevimenɔɣi. Nukawoe nye afɔɖeɖe mawo? Mina míalé ŋku ɖe ŋuɖoɖo siwo wɔa dɔ aɖewo ŋu.
[Aɖaka si le axa 16]
Kuxi si Le Sɔhɛmeɖoɖo Kaba Me
Ðe nyɔnuviwo le sɔhɛ me ɖom kaba akpa egbea? Biabia sia nye nyaʋiʋli le dzɔdzɔmeŋutinunyalawo dome. Wo dometɔ aɖewo gblɔ be le fe alafa 19 lia fe domedome la, nyɔnuviwo fe sɔhɛnyenye dzea egɔme tso fe 17 me, eye egbea la medea fe 13 o. Numekuku aɖe si wowɔ le nyɔnuvi 17,000 ŋu le fe 1997 me ɖee fia be yevu nyɔnuvi 15 le alafa me kple Afrika-Amerika tɔ nyɔnuvi 50 le alafa me lɔfo, siwo le United States ɖe sɔhɛmeɖoɖo fe nɔnɔmewo fia le wofe fe enyi xɔxɔ me! Gake ɖɔkta aɖewo ʋli nya le numekuku sia ŋu hexlɔ̃ nu dzilawo be woagalɔ̃ ɖe tsitsi kaba akpa fe nya sia dzi be “esɔ” o.
Aleke kee nya ɖale o, nɔnɔme sia nyea kuxi na dzilawo kple wo viwo siaa. Time magazine gblɔ be: “Nusi ɖea fu wu tɔtrɔ siwo yia edzi le ŋutilãa mee nye ŋusẽ si vidzidzi ŋutete si ɖoa ɖevi siwo wòle be woanɔ gligbalẽwo xlẽm, ke menye alesi woasi le amegãxiwo nu o ŋu kaba akpa ate ŋu akpɔ ɖe wofe susu dzi. . . . Ðevimenɔɣi nye ɣeyiɣi kpui aɖe ko fe nu.” Nyatia fɔ biabia ɖefuname sia ɖe te be: “Ne nyɔnuviwo fe nɔnɔme wɔe be wodze ame tsitsiwoe hafi wova tsi le dzi kple susu me la, nukae wobuna keŋkeŋ?”
Zi geɖe la, nusi wobuna enye ɖetugbinɔafenyenye—to wo gbɔ dɔdɔ sesẽ me. Vidada aɖe gblɔe kaŋ be: “Nyɔnuvi siwo dzena ame tsitsiwoe wu wofe fexɔxɔ ŋutɔŋutɔ nɔna abe anyitsi ene [na anyi]. Wodzroa ŋutsuvi tsitsiwo.” Wo dzizizi de gbɔdɔdɔnuwɔna me le ɖevime me tsonuwo vena ŋutɔ. Nyɔnuvi sue la ate ŋu abu bubu si wòdena eɖokui ŋu, dzitsinya nyui, kpakple lãmesẽ me nɔnɔ le ŋutilã kple seselelãme gome gɔ̃ hã.
[Nɔnɔmetata si le axa 15]
Ðoɖowɔɖi gbogbowo ate ahe kuxiwo vɛ
[Nɔnɔmetata si le axa 17]
Dufofo ɖe ɖeviwo nu be wòazu hoʋlila xɔŋkɔwo ate ŋu ana dzidzɔ maganɔ kamedede kple fefewo me o
[Nɔnɔmetata si le axa 17]
Ŋutilãmenuwo fe amesinɔnɔ menye nusiwo woatsɔ aɖo dzila ɖɔʋu nyenye tefe o


text:
NU SI AKPE ÐE ƑOMEWO ŊU | VIHEHE
Srɔ̃ Ale Si Nàgbe
KUXIA
Viwò di godoo be nàwɔ nane na ye evɔ wò hã nègbe. Ɣesiaɣi si wòbia nane nègbe la, enɔa fu ɖem na wò ʋuu ɖeko wògloa wò. Naneke meli nègblɔna alo wɔna wòdzea akɔ anyi o, eya ta ɖeko nèva gblɔna na ɖokuiwò be yeawɔ efe didia dzi nɛ ne yeavo. Ne efe fuɖenamea va ti kɔ na wò la, ɖeko nènaa ta mlɔeba.
Àte ŋu ana viwòa nadzudzɔ nu sia wɔwɔ. Gake gbã la, na míakpɔ nu siwo ta wòle be nàtɔ afɔ to sesĩe ne viwò wɔa nu sia la ɖa.
NU SI WÒLE BE NÀNYA
Ne viwòa be yeawɔ nane nègbe la, menye ɖe nèle tame sẽm le eŋu o. Dzila aɖewo malɔ̃ ɖe nya sia dzi o. Woagblɔ be ele be nàdzro nu me kple viwòa, aɖe nu me nɛ alo nàda nyawo kpɔ kplii. Eye woagblɔ be nàfo asa na efe didiwo gbegbe, elabe ana wòado dziku.
Enye nyatefe be ne viwòa bia nane alo be yeawɔ nane nègbe la, ate ŋu ate ɖe edzi le gɔmedzedzea me ya. Ke hã, esia ate ŋu afia nu vevi aɖee, eyae nye be menye nu sia nu si wòdi le agbe me lae wòakpɔ o. Gake ne ènaa ta viwòa la, ke èle ŋusẽ si le asiwò abe dzila ene me gbɔdzɔm, eye èle viwòa fiam hã be wòawɔ vinugbe alo nugbenugbe ɣesiaɣi si wòle nane dim tso asiwò. Ne eva ɖo afi aɖe la, ado dziku ɖe ŋuwò ne ebia nane nègbe. Ðe ɖevi ate ŋu ade bubu si dze la edzilawo ŋu ne wonaa ta bɔbɔea?
Èle viwòa dzram ɖo be wòava zu sɔhɛ kple ame tsitsi ɖɔʋu. Ne viwòa bia nane nègbe la, ke èle ale si wòate nanewo eɖokui la fiamee. Ne ɖevi srɔ̃ nu vevi sia la, anɔ eme be ne eva tsi la mana ta ne wodo atike vɔ̃ɖi zazã alo matrewɔwɔ fe susu ɖe egbɔ o.
Ne viwòa bia nanewo nètea ŋu gbena la, ke èle ehem be wòava nye ame tsitsi ɖɔʋu. Ðɔkta David Walsh gblɔ be: “Nyatefeae nye be, mí ame tsitsiwo gɔ̃ hã míafe asi mesua nu siwo míedi la dzi ɣesiaɣi o. Eya ta ne míewɔa nu sia nu si mía viwo di la na wo la, ke mímele kpekpem ɖe wo ŋu be woatsi ava nye ame ɖɔʋuwo o.” *
NU SI NÀTE ŊU AWƆ
Wò susu nènɔ wò taɖodzinua dzi. Èdi be viwòa nava zu ame tsitsi si su te, si tea ŋu ɖua eɖokui dzi eye wòakpɔ dzidzedze le agbe me. Ne èwɔa nu sia nu si wòdi la nɛ la, maɖo taɖodzinu ma gbɔ gbeɖe o. Biblia gblɔ be “ne ame aɖe wɔ vinugbee na efe kluvi tso ɖevime la, ava ɖu afetɔ [ɖe edzi] emegbe.” (Lododowo 29:21) Eya ta ne ègbe be yemawɔ viwòa fe didi aɖewo dzi nɛ o la, èle hehe nyui aɖe namee. Hehe sia nana viwòa magblẽ naneke le eŋu o, ɖe wòaɖe vi nɛ boŋ.
Ne viwòa bia nane nègbe la, tɔ afɔ to sesĩe. Menye viwòa hatie nènye o. Eya ta ne viwò bia nane nègbe la, mehiã be nàva nɔ nu me dzrom kplii kaka abe ɖe wòhiã be wòada asi ɖe edzi hafi ene o. Ne ɖeviwo va le tsitsim la, ehiã be woana “hehe wofe nugɔmesese fe ŋutetewo to wo zazã me, bene woade vovototo nyui kple vɔ̃ dome.” (Hebritɔwo 5:14) Eya ta naneke megblẽ le eŋu be nàɖe nu me na viwòa o. Gake mehiã be nàva nɔ nu si tae nègbe na viwòa be wòagawɔ nane o la me ɖem nɛ atraɖii o. Ne wò kple viwòa míenɔa nya ʋlim la, ɖeko wòabu wò nyawo be wonye susu ko dom nèle ɖa.
Tɔ afɔ to sesĩe. Viwòa ate ŋu anɔ kuku ɖem kakaka alo anɔ vinugbe wɔm be nàlɔ̃ na ye. Ne afe mee miele la, nu kae nàte ŋu awɔ? Agbalẽ aɖe gblɔ be: “Ðe ɖokuiwò ɖa le ɖevia ŋu. Gblɔ nɛ be, ‘Ne èdi be yeafa avi la, fae, gake nyemedi be masee o. Yi xɔ me nàfa avia, ne èfae vɔ ko la nàva.’” (Loving Without Spoiling) Le gɔmedzedzea me la, afɔtɔtɔ to sesĩe alea ate ŋu asesẽ na wò, eye viwòa hã malɔ̃ nu na wò o. Gake ne eva kpɔe be ɖe nètae bla edzi goŋgoŋgoŋ la, anɔ asi ɖem le nuwɔna ma ŋu vivivi.
Mèganɔ viwòa fe didiwo gbem ko be yeatsɔe aɖee fiae be yee dzi o
Da sɔ. Mèganɔ viwòa fe didiwo gbem ko be yeatsɔe aɖee fiae be yee dzi o. Ke boŋ na ‘amewo nanyae be nugɔmeselae’ nènye. (Filipitɔwo 4:5) Àte ŋu alɔ̃ faa awɔ viwòa fe didiwo dzi nɛ ɣeaɖewoɣi ne wosɔ eye menye efe vinugbe alo nugbenugbee tae o.—Biblia fe gɔmeɖose: Kolosetɔwo 3:21.
^ mm. 10 Agbalẽ si me woɖee tsoe nye No: Why Kids


text:
NYABIASE 1
Ame Kae Nye Mawu?
“Na woadze sii be wò, ame si ŋkɔe nye Yehowa la, wò ɖeɖe koe nye Dzifoʋĩtɔ le anyigba blibo la dzi.”
“Minyae be Yehowae nye Mawu. Eyae wɔ mí, eye etɔ míenye.”
“Nyee nye Yehowa. Ŋkɔnyee; nyematsɔ nye ŋutikɔkɔe ana ame bubu aɖeke o, alo atsɔ nye kafukafu ana legbawo o.”
“Ame sia ame si yɔa Yehowa fe ŋkɔ la, woaɖee.”
“Nyatefee, afe sia afe la, amee tsonɛ ke ame si wɔ nuwo katãe nye Mawu.”
“Mifɔ mo dzi ne miakpɔ dzifo. Ame kae wɔ nu siawo? Eyae nye ame si kplɔa wofe aʋakɔ la doa goe le wofe xexlẽme nu; eyɔa wo dometɔ ɖe sia ɖe ŋkɔ. Wo dometɔ aɖeke mesusɔna o le efe ŋusẽ geɖe kple efe alɔkame sesẽ la ta.”


text:
Nu Kae Nye Mawu Fiaɖufe La?
Ale si Biblia ɖo eŋui
Mawu fe Fiaɖufe la nye dziɖuɖu ŋutɔŋutɔ si Yehowa Mawu ɖo anyi. Woyɔa “Mawu fiaɖufe la” le Biblia me hã be “dzifofiaɖufe,” elabena eɖua dzi tso dzifo. (Marko 1:14, 15; Mateo 4:17) Esɔ kple amegbetɔwo fe dziɖuɖuwo le nu geɖe me geɖe me, gake ede ŋgɔ sãsãsã wu wo.
Dziɖulawo. Mawu ɖo Yesu Kristo Fiaɖufea fe Fia eye wòtsɔ ŋusẽ si fo amegbetɔwo fe dziɖulawo tɔwo ta sãsãsã la nɛ. (Mateo 28:18) Nyui koe Yesu zãa ŋusẽ sia tsɔ wɔna, elabena eɖee fia xoxo be yenye Kplɔla si dzi woate ŋu aka ɖo si sea veve ɖe ame nu. (Mateo 4:23; Marko 1:40, 41; 6:31-34; Luka 7:11-17) Mawu fia mɔ Yesu wòtia amewo tso dukɔwo katã me ale be woawo kple Yesu woanɔ dzifo aɖu “fia ɖe anyigba la dzi.”—Nyaɖeɖefia 5:9, 10.
Ɣeyiɣi fe didime. Mawu Fiaɖufea “matsrɔ̃ gbeɖegbeɖe” alo enu ayi abe ale si wòle le amegbetɔwo fe dziɖuɖu siwo vaa zi dzi egbea ko etsɔ wo nu yi ene la ene o.—Daniel 2:44.
Fiaɖufea teviwo. Ame sia ame si wɔa nu si Mawu di la ate ŋu anye Mawu Fiaɖufea tevi, eɖanye dukɔ ka me tɔe wòɖanye o.—Dɔwɔwɔwo 10:34, 35.
Sewo. Menye nu gbegblẽ wɔwɔwo nu koe Mawu Fiaɖufea dea se ɖo o. Seawo kpena ɖe eteviwo ŋu wonɔa agbe si ɖɔ ʋu wu. Le kpɔɖeŋu me, Biblia gblɔ be: “‘Ele be nàlɔ̃ Yehowa wò Mawu kple wò dzi blibo kple wò luʋɔ blibo kple wò tamesusu blibo.’ Esiae nye sedede gãtɔ kple gbãtɔ. Evelia, si ɖii, lae nye esi: ‘Ele be nàlɔ̃ hawòvi abe wò ŋutɔ ɖokuiwò ene.’” (Mateo 22:37-39) Lɔlɔ̃ si le Fiaɖufea teviwo si na Mawu kple wo haviwoe ʋã wo be woadi nyui na ame bubuwo.
Nusɔsrɔ̃. Menye ɖeko Mawu Fiaɖufea tsɔ nudidi deŋgɔ ɖo eteviwo ŋkume ko evɔ o, ewɔ ɖoɖo be woafia ale si woawɔ aɖo nudidi siawo gbɔ la hã wo.—Yesaya 48:17, 18.
Taɖodzinu. Mawu Fiaɖufea menana ame siwo aɖu fia le fiaɖufe sia me la mebaa wo teviwo hezua kesinɔtɔwo o. Ke boŋ efe taɖodzinue nye be wòana Mawu fe lɔlɔ̃nu, si fe akpa aɖee nye ŋugbe si wòdo be ame siwo lɔ̃a ye la nava nɔ agbe tegbee le paradiso me le anyigba dzi la nava eme.—Yesaya 35:1, 5, 6; Mateo 6:10; Nyaɖeɖefia 21:1-4.


text: 9 “Israel, see, èle Yordan+ tso ge egbea ne nàyi aɖaxɔ dukɔ siwo lolo, eye wosesẽ wu wò la fe anyigba,+ eye nàxɔ du siwo lolo, eye wo ŋu gliwo sesẽ heɖatɔ dzifo,*+2 dukɔ gã si me tɔwo dzɔ atsu, siwo nye Anakitɔwo,+ ame siwo ŋu nya wò ŋutɔ nènya, eye nèse wogblɔ le wo ŋu be: ‘Ame kae ate ŋu anɔ te ɖe Anak viwo nu?’3 Eya ta nyae nyuie egbea be Yehowa wò Mawu adze ŋgɔwò ayi tɔa godo.+ Dzo si fiãa nu wònye,+ eye atsrɔ̃ wo gbidii. Abɔbɔ wo ɖe anyi le ŋgɔwò, eye ànya wo ɖa* kaba ahatsrɔ̃ wo, abe ale si Yehowa do ŋugbe na wò ene.+4 “Ne Yehowa wò Mawu nya wo ɖa le ŋgɔwò la, mègagblɔ le wò dzi me be: ‘Nye nu dzɔdzɔe wɔwɔ tae Yehowa kplɔm vɛ, be maxɔ anyigba sia wòazu tɔnye’ o,+ evɔ wònye dukɔ siawo fe vɔɖivɔ̃ɖi tae+ Yehowa le wo nyam le ŋgɔwò ɖo hafi.5 Menye esi nènye ame dzɔdzɔe eye wò dzi me kɔ tae nèyina wofe anyigba xɔ ge wòazu tɔwò o. Ke boŋ dukɔ siawo fe vɔɖivɔ̃ɖi tae Yehowa wò Mawu le wo nyam le ŋgɔwò ɖo,+ ne Yehowa nawɔ nya si wòka atam gblɔ na tɔgbuiwòwo, Abraham,+ Isak+ kple Yakob+ la dzi.6 Eya ta nyae be, menye wò nu dzɔdzɔe wɔwɔ tae Yehowa wò Mawu tsɔ anyigba nyui sia le nawòm, be nàxɔe wòazu tɔwò ɖo o, elabena dukɔ sẽdzime* nènye.+7 “Ðo ŋku edzi: Mègaŋlɔ ale si nèdo dziku na Yehowa wò Mawu le gbea dzi la be gbeɖe o.+ Miedze aglã ɖe Yehowa ŋu tso gbe si gbe mieʋu tso Egipte-nyigba dzi va se ɖe esime mieva tefe sia.+8 Miedo dziku na Yehowa le Horeb gɔ̃ hã, eye Yehowa do dziku ɖe mia ŋu ale gbegbe be wòdi be yeatsrɔ̃ mi gbidii.+9 Esi melia to la be maxɔ kpe gbadzɛawo,+ nu, si Yehowa bla kpli mi la fe kpe gbadzɛawo,+ eye menɔ toa dzi ŋkeke blaene kple zã blaene+ la, nyemeɖu nu alo no tsi o.10 Eye Yehowa tsɔ kpe gbadzɛ eveawo, esiwo dzi Mawu tsɔ efe asibidɛ ŋlɔ nu ɖo la nam, eye nya siwo katã Yehowa gblɔ na mi le toa gbɔ tso dzo me le takpegbe* la, le wo dzi.+11 Eye le ŋkeke blaeneawo kple zã blaeneawo fe nuwuwu la, Yehowa tsɔ kpe gbadzɛ eveawo, siwo nye nubabla fe kpe gbadzɛawo nam,12 eye Yehowa gblɔ nam be: ‘Tso, ɖi tso afi sia kaba, elabena wò dukɔ si nèkplɔ tso Egipte-nyigba dzi la wɔ nu tovo.+ Wotrɔ ɖa kaba tso mɔ si meɖo na wo la dzi. Wowɔ galegba* na wo ɖokui.’+13 Eye Yehowa gagblɔ nam be: ‘Mekpɔ dukɔ sia, eye kpɔ ɖa, dukɔ sẽdzime* wònye.+14 Ðe asi le ŋunye ne matsrɔ̃ wo gbidii, eye matutu wofe ŋkɔ ɖa le dzifoa te, eye mawɔ wò nàzu dukɔ, si asẽ ŋu eye wòasɔ gbɔ wu wo.’+15 “Emegbe metrɔ heɖi tso to la dzi, esime to la le bibim;+ eye melé nubabla fe kpe gbadzɛ eveawo ɖe nye asi eveawo.+16 Eye kpɔ ɖa, miewɔ nu vɔ̃ ɖe Yehowa mia Mawu la ŋu! Mietsɔ ga* wɔ nyivi na mia ɖokui. Mietrɔ ɖa kaba tso mɔ si Yehowa ɖo na mi la dzi.+17 Eye metsɔ kpe gbadzɛ eve siwo le nye asi eveawo la xlã ɖe anyi wogbã le mia ŋkume.+18 Eye metsyɔ mo anyi ɖe Yehowa ŋkume ŋkeke blaene kple zã blaene abe tsã ene. Nyemeɖu nu alo no tsi o,+ le nu vɔ̃ siwo katã miewɔ esi miewɔ nu vɔ̃ɖi le Yehowa ŋkume tsɔ do dziku nɛ ta.19 Elabena dziku helĩhelĩ si Yehowa do ɖe mia ŋu,+ be yeatsrɔ̃ mi gbidii la dzi ŋɔ nam. Ke Yehowa ɖo tom ɣemaɣi hã.+20 “Dzi ku Yehowa ɖe Aron hã ŋu ŋutɔ, eye wòdi be yeatsrɔ̃e hafi,+ ke mefo koko ɖe Aron hã ta ɣemaɣi.21 Eye metsɔ nyivi,+ si nye nu vɔ̃ miewɔ la, de dzo me, megbãe hetui va se ɖe esime wòme biɖibiɖi abe ʋuʋudedi ene; emegbe melɔe kɔ ɖe tɔ si si tso toa dzi la me.+22 “Miegado dziku na Yehowa le Tabera,+ Masa+ kple Kibrot-Hataava.+23 Esi Yehowa dɔ mi tso Kades-Barnea+ gblɔ be, ‘Miyi ne miaxɔ anyigba si matsɔ ana mi wòazu mia tɔ!’ la, miegadze aglã ɖe Yehowa mia Mawu fe sedede la ŋu,+ miexɔ eya amea dzi se o,+ eye mieɖo toe o.24 Tso gbe si gbe menya mi la, aglã ko dzem miele ɖe Yehowa ŋu.25 “Eya ta metsyɔ mo anyi ɖe Yehowa ŋkume ŋkeke blaene kple zã blaene;+ esi Yehowa gblɔ be yeatsrɔ̃ mi tae metsyɔ mo anyi alea ɖo.26 Eye mefo koko na Yehowa be: “Oo, Afetɔ Dziɖulagã Yehowa, mègatsrɔ̃ wò dukɔ la o. Wò ŋutɔ wò nunɔamesie* wonye,+ ame siwo nètsɔ wò ŋusẽ gã ɖe, eye nètsɔ asi sesẽ kplɔ tso Egipte.+27 Ðo ŋku wò subɔla Abraham, Isak kple Yakob dzi.+ Ðe kɔ ɖa le dukɔ sia fe dzimesesẽ kple wofe vɔɖivɔ̃ɖi kpakple wofe nu vɔ̃ la ŋu.+28 Ne menye nenema o la, anyigba si dzi nèkplɔ mí tsoe la dzi nɔlawo agblɔ be: “Yehowa mete ŋu kplɔ wo yi anyigba si ŋugbe wòdo na wo la dzi o, eye esi wòlé fu wo tae wòkplɔ wo dzoe be yeawu wo le gbea dzi.”+29 Elabena wò dukɔ kple wò ŋutɔ wò nunɔamesi*+ si nètsɔ wò ŋusẽ gã kple wò alɔ si nèdo ɖa kplɔ lae wonye.’+


text: 19 Emegbe esi Apolo+ le Korinto la, Paulo zɔ mɔ to kɔfenutowo me va ɖo Efeso.+ Ekpɔ nusrɔ̃la aɖewo le afi ma,2 eye wòbia wo be: “Esi miezu xɔsetɔwo la, miexɔ gbɔgbɔ kɔkɔe laa?”+ Woɖo eŋu nɛ be: “Míesee kpɔ gɔ̃ hã be gbɔgbɔ kɔkɔe aɖe li o.”3 Eye wògabia be: “Ekema nyɔnyrɔ ka tɔgbie miexɔ?” Wogblɔ be: “Nyɔnyrɔxɔxɔ si ŋu Yohanes fia nu le lae.”+4 Paulo gblɔ be: “Yohanes nyrɔ amewo wònye dzimetɔtrɔ fe dzesi,+ eye wògblɔ na wo be woaxɔ ame si le ye yome gbɔna la dzi ase,+ eyae nye Yesu.”5 Esi wose esia la, wona wonyrɔ wo ɖe Afetɔ Yesu fe ŋkɔ la me.6 Esi Paulo da efe asiwo ɖe wo dzi la, gbɔgbɔ kɔkɔe la va wo dzi,+ eye wode asi gbe bubuwo dodo me hele nya gblɔm ɖi.+7 Wo katã woanɔ ŋutsu wuieve.8 Paulo yia fufofe+ la ɖafoa nu kple dzidefo blibo ɣleti etɔ̃ sɔŋ, efoa nu hedzroa nu me kpli wo le mɔ wɔdɔɖeamedzi nu tso Mawu Fiaɖufe la ŋu.+9 Ke esi wo dometɔ aɖewo sẽ dzi me, eye womexɔe se o, eye wole nya manyomanyo gblɔm ɖe Mɔ La+ ŋu le ameha la ŋkume la, edzo le wo gbɔ,+ eye wòɖe nusrɔ̃laawo ɖa le wo dome, eye wòfoa nu na amewo le Tirano sukua fe takpexɔ la me gbe sia gbe.10 Eyi esia wɔwɔ dzi fe eve sɔŋ, ale be ame siwo katã le Asia nutoa me la se Afetɔ la fe nya la, Yudatɔwo kple Helatɔwo siaa.11 Eye Mawu yi edzi nɔ ŋusẽdɔ gãwo wɔm to Paulo dzi,+12 ale be amewo tsɔa takuviwo kple akɔtawui siwo wotsɔ ka eŋu la yina na dɔnɔwo,+ eye wohayana, eye gbɔgbɔ vɔ̃wo doa go.+13 Ke Yudatɔ aɖewo, siwo nɔ tsatsam tso du me yi du me, nɔ gbɔgbɔ vɔ̃wo nyam le amewo me la hã dze agbagba be yewoanya gbɔgbɔ vɔ̃wo le Afetɔ Yesu fe ŋkɔ me, eye wogblɔna be: “Mele gbe ɖem na mi le Yesu si Paulo ɖea gbefãe la fe ŋkɔ me.”+14 Ŋutsu adre siwo nye Yudatɔwo fe nunɔlawo fe tatɔ Skeva viwoe nɔ nu sia wɔm.15 Ke gbɔgbɔ vɔ̃ la gblɔ na wo be: “Menya Yesu,+ eye medze si Paulo;+ ke ame kawoe miawo ya mienye?”16 Ale ame si me gbɔgbɔ vɔ̃a le la dzo dze wo dzi ɖekaɖeka, eɖu wo dzi hede abi wo ŋu, ale be wosi dzo le afe ma me amamae.17 Yudatɔ kple Helatɔ siwo katã le Efeso la se nya sia; eye vɔvɔ̃ ɖo wo katã, eye woyi edzi le Afetɔ Yesu fe ŋkɔ la dom ɖe dzi.18 Ame siwo va zu xɔsetɔwo la dometɔ geɖewo va ʋua wofe nu vɔ̃wo me hegblɔa wo le dutofo.19 Ɛ̃, afakalawo dometɔ gbogbo aɖewo tsɔ wofe agbalẽwo katã vɛ, eye wotɔ dzo wo le amewo katã ŋkume.+ Wobu wofe home, eye wokpɔe be ede klosalo akpe blaatɔ̃.20 Ale Yehowa* fe nya la yi edzi nɔ ta kekem henɔ ŋusẽ kpɔm ɖe edzi.+21 Le nu siawo megbe la, Paulo ɖoe le dzi me be ne yeyi ɖato Makedonia+ kple Akaya vɔ la, yeazɔ mɔ ayi Yerusalem.+ Egblɔ be: “Ne meɖo afi ma la, mayi aɖakpɔ Roma hã ɖa.”+22 Eya ta edɔ efe kpeɖeŋutɔ eve, siwo nye Timoteo+ kple Erasto,+ ɖe Makedonia, gake eya ŋutɔ tsi Asia nutoa me ɣeyiɣi vi aɖe.23 Ɣemaɣi la, zitɔtɔ gã+ aɖe ɖo amewo dome ku ɖe Mɔ La ŋu.+24 Elabena klosalonutula aɖe si ŋkɔe nye Demetrio tsɔa klosalo wɔa Artemis fe trɔ̃xɔ suewo, ale be efe aɖaŋudɔwɔlawo kpɔa viɖe geɖe tso eme.+25 Efo woawo kple ame siwo wɔa dɔ sia ke la nu fu gblɔ na wo be: “Mía tɔwo, mienya nyuie be dɔ siae na nu le edzi dzem na mí.26 Azɔ miekpɔe, eye miesee hã be, menye Efeso+ ɖeɖe koe Paulo sia trɔ ameha gã aɖe fe susu woxɔ edzi se le o, ke Asia nuto blibo la katã kloe mee, eye wòle gbɔgblɔm be menye mawuwoe mawu siwo wowɔ kple asi la nye o.+27 Gawu la, menye míafe dɔ sia ɖeɖe ko mee agblẽ o, ke boŋ woava do vlo mawunɔ gã Artemis fe gbedoxɔ la hã, eye woaklo bubu gã si le eya si wosubɔna le Asia nuto bliboa me kple anyigba katã dzi la le eŋu.”28 Esi ŋutsuawo se nya sia la, dzi ku wo vevie eye wode asi ɣlidodo me be: “Efesotɔwo fe Artemis lae nye gã!”29 Ale zi tɔ le du bliboa me, eye wo katã wofu du yi fefewɔfea, eye wohe Gayo kple Aristarko,+ Makedoniatɔ siwo nye Paulo hati mɔzɔlawo la, yi sesẽe.30 Paulo ŋutɔ hã di be yeayi ameha la dome, gake nusrɔ̃lawo meɖe mɔ nɛ o.31 Ame siwo kpɔa azãwo kple hoʋiʋliwo dzi la dometɔ aɖewo siwo wɔa nu ɖe eŋu nyuie la gɔ̃ hã dɔ ame ɖe egbɔ, eye woɖe kuku nɛ be wòagatsɔ eɖokui ade afɔku me ava fefewɔfea o.32 Nya lae nye be, ame aɖewo le ɣli dom be ale, eye bubuwo hã be ale; elabena ameha la tɔtɔ, eye wo dometɔ akpa gãtɔ menya susu si ta wova fo fu ɖo o.33 Eya ta wokplɔ Aleksandro do goe le ameha la dome, eye Yudatɔwo tu asii do ɖe ŋgɔ, eye Aleksandro wɔ asi na wo hedi be yeaʋli ye ɖokui ta le ameawo ŋkume.34 Ke esi wokpɔe dze sii be Yudatɔe wònye la, wo katã wodo ɣli anɔ gafofo eve sɔŋ be: “Efesotɔwo fe Artemis lae nye gã!”35 Esi dudzikpɔla la na ameha la zi ɖoɖoe mlɔeba la, egblɔ be: “Efesotɔwo, ame kae li, si menya be Efesotɔwo fe du lae kpɔa Artemis gã la kple legba si ge tso dzifo la fe gbedoxɔ dzi o?36 Esi ame aɖeke mate ŋu ake ɖi nya siawo o ta la, midze akɔ anyi, eye migatsɔ dzitsitsi awɔ naneke o.37 Elabena miekplɔ ŋutsu siawo vɛ, ame siwo menye gbedoxɔmedzodalawo alo busunyagblɔlawo ɖe míafe mawunɔ la ŋu o.38 Eya ta ne nya aɖe le Demetrio+ kple aɖaŋudɔwɔla siwo le eŋu la si ɖe ame aɖe ŋu la, nyadrɔ̃gbewo li, eye nuto gã dziɖulawo* hã li; mina woatsɔ nya si le wo si ɖe wo nɔewo ŋu la ayi na wo.39 Gake ne nu bubu aɖe dimee miele la, ekema fufofo si le se nu lae atso nya me le eŋu.40 Elabena woate ŋu atsɔ nya ɖe mía ŋu be míehe zitɔtɔ va dua me le nya si dzɔ egbea ta, elabena nya aɖeke meli míate ŋu atsɔ aɖe mía ɖokui nu le zitɔtɔ manyatalenu sia ŋuti o.”41 Esi wògblɔ nya siawo la, ena ameha la kaka.


text: 5 Ablɔɖe sia tae Kristo na ablɔɖe mí ɖo. Eya ta minɔ te sesĩe,+ eye migana woatsɔ kluvinyenye fe kɔkuti ade kɔ na mi ake o.+2 Kpɔ ɖa, nye, Paulo mele egblɔm na mi be, ne miena wotso aʋa na mi la, ekema Kristo meganye viɖe aɖeke na mi o.+3 Megale ɖase ɖim na ame sia ame si ana woatso aʋa nɛ la be, agba le edzi be wòawɔ Se blibo la katã hã dzi.+4 Mi ame siwo katã le agbagba dzem be woabu mi ame dzɔdzɔewo to sea dzi la,+ woklã mi ɖa le Kristo gbɔ; miedo le efe amenuveve la te.5 Ke míawo la, míeto gbɔgbɔ la dzi le dzɔdzɔenyenye, si tsoa xɔse me, si míele mɔ kpɔm na la lalam vevie.6 Elabena ame siwo le Kristo Yesu me la, asixɔxɔ aɖeke mele aʋatsotso alo aʋamatsomatso ŋu na wo o,+ hafi boŋ xɔse si wɔa dɔ le lɔlɔ̃ me ŋue.7 Mienɔ dua fum nyuie.+ Ame kae xe mɔ na mi be miagayi edzi aɖo to nyatefe la o?8 Menye Ame si le mia yɔm la gbɔe nyafoɖeamenu sia fomevi tso o.9 Amɔwɔʋãnu vi aɖe nana amɔwɔ blibo la katã ʋãna.+10 Meka ɖe edzi be, mi ame siwo le Afetɔ la me la,+ miegbɔna miafe susu trɔ ge o; ke ame si le fu ɖem na mi la,+ ame ka kee wòɖanye o, akpɔ efe ʋɔnudɔdrɔ̃ si wòdze na.11 Nye la, nɔviwo, ne ɖe megale gbefã ɖem aʋatsotso la, ke nu ka tae wogale yonyeme tim kokoko? Ekema woɖe fuwɔametia*+ ŋuti nuɖiaɖia la ɖae.12 Ðe madi be ame siwo le agbagba dzem be yewoatrɔ miafe susu la nana woata woawo ŋutɔwo* hafi.13 Nɔviwo, ablɔɖe tae woyɔ mi ɖo; ɖeko migaɖe mɔ ablɔɖe sia nazu mɔnukpɔkpɔ na mi miakplɔ ŋutilã fe nudzodzrowo ɖo o,+ ke boŋ misubɔ mia nɔewo abe kluviwo ene le lɔlɔ̃ me.+14 Elabena wofo Se blibo la katã nu fu* ɖe sedede ɖeka sia me be: “Lɔ̃ hawòvi abe wò ŋutɔ ɖokuiwò ene.”+15 Ke ne miele mia nɔewo ɖum, eye miele mia nɔewo mim la,+ mikpɔ nyuie be miagatsrɔ̃ mia nɔewo o.+16 Ke mele egblɔm be: Miyi edzi miazɔ le gbɔgbɔ me,+ ekema miele ŋutilã fe nudzodzro aɖeke dzi wɔ ge o.+17 Elabena ŋutilã la fe nudzodzro tsia tsitre ɖe gbɔgbɔ la ŋu, eye gbɔgbɔ la ɖe ŋutilã la ŋu; nu siawo tsia tsitre ɖe wo nɔewo ŋu, ale be miagawɔ nu siwo tututu miadi be yewoawɔ hafi la o.+18 Azɔ hã, ne gbɔgbɔ lae le mia kplɔm la, ekema miele se la te o.19 Ŋutilã la fe dɔwɔwɔwo dze fãa keŋ, eye woawoe nye gbɔdɔdɔ manɔsenu,*+ makɔmakɔnyenye, ŋukpenanuwɔwɔ dzimesesẽtɔe,*+20 trɔ̃subɔsubɔ, gbɔgbɔyɔyɔ,*+ kewɔwɔ, dzrewɔwɔ, ŋuʋaʋã, dɔmedzoedodowo, nyahehewo, mamawo, kɔmamawo,21 ŋubiabiã, ahamumu,+ aglotutu siwo gbɔ eme kple nu siawo tɔgbi.+ Mele nu xlɔ̃m mi ku ɖe nu siawo ŋu do ŋgɔ, abe ale si mexlɔ̃ nu mi xoxo ene be, ame siwo wɔa nu siawo la, womanyi Mawu Fiaɖufe la dome o.+22 Ke gbɔgbɔ la fe kutsetse ye nye lɔlɔ̃, dzidzɔ, ŋutifafa, dzigbɔgbɔ blewu, dɔmenyonyo, nyuiwɔwɔ,+ xɔse,23 tufafa, ɖokuidziɖuɖu.+ Se aɖeke metsi tsitre ɖe nu siawo ŋu o.24 Azɔ hã, ame siwo nye Kristo Yesu tɔ la he ŋutilã kpakple efe dzodzrowo kple didiwo ɖe ati ŋu.+25 Ne gbɔgbɔ nue míele agbe nɔm ɖo la, ekema mina míayi edzi azɔ ɖe ɖoɖo nu le gbɔgbɔ me hã.+26 Migana míanɔ bubu dzodzro dim,+ anɔ ho ʋlim kple mía nɔewo,+ ahanɔ ŋu biãm mía nɔewo o.


text:
Edi Be Agbe Nadze Edzi Na Mí
Te Ðe Mawu Ŋu
Edi Be Agbe Nadze Edzi Na Mí
DZILA siwo tsɔa ɖe le eme na wo viwo la dina be nu nadze edzi na wo, taɖodzinu nanɔ wo si le agbe me, eye woakpɔ dzidzeme. Nenema kee Yehowa, mía Fofo si le dzifo la, hã dina be ye vi siwo le anyigba dzi la nakpɔ dzidzedze le agbe me. Mɔ siwo dzi wòto ɖe efe lɔlɔ̃ fia mí la dometɔ ɖekae nye ale si wòfia ale si míawɔ akpɔ dzidzedze la mí. Le kpɔɖeŋu me, bu nya siwo wògblɔ na Yosua, si woŋlɔ ɖe Yosua 1:6-9 la ŋu kpɔ.
De ŋugble le nɔnɔme si me wògblɔ nyaa nɛ le, abe ale si wòdze le ɖusime ene, la ŋu kpɔ. Le Mose fe ku megbe la, Yosua ye nye Israel dukɔa, si fe xexlẽme ade miliɔn geɖe la, fe kplɔla yeyea. Israel viwo nɔ dzadzram ɖo be yewoayi anyigba si ŋugbe Mawu do na wo tɔgbuiwo la dzi. Eya ta Mawu ɖo aɖaŋu aɖewo na Yosua. Ne ewɔ ɖe wo dzi la, akpe ɖe eŋu wòakpɔ dzidzedze. Gake menye Yosua koe aɖaŋuɖoɖo siawo aɖe vi na o. Ne míewɔ ɖe wo dzi la, míawo hã míakpɔ dzidzedze le agbe me.—Romatɔwo 15:4.
Yehowa gblɔ na Yosua be wòalé dzi ɖe fo eye wòasẽ ŋu—menye zi ɖeka ko wògblɔ nya ma nɛ o, ke boŋ zi etɔ̃ sɔŋ. (Kpukpui 6, 7, 9) Le nyatefe me la, ele be dzidefo nanɔ Yosua si eye wòawɔ kalẽ hafi wòate ŋu akplɔ dukɔa ayi Ŋugbedodonyigba la dzi dzidzedzetɔe. Gake nu kae wòawɔ hafi nɔnɔme nyui siawo nate ŋu asu esi?
Yosua ate ŋu akpɔ dzidefo kple ŋusẽ tso nya siwo Mawu to efe gbɔgbɔa dzi na woŋlɔ ɖi la me. Yehowa gblɔ nɛ be: “[Kpɔ egbɔ be nàlé] se, siwo katã nye dɔla Mose de na wò la me ɖe asi, eye nàwɔ wo dzi.” (Kpukpui 7) Ɣemaɣi la, Biblia gbalẽ ʋɛ siwo woŋlɔ koe anya nɔ Yosua si. * Ke hã, Mawu fe Nya la fe amesinɔnɔ ɖeɖe dzaa mawɔe be ame nakpɔ dzidzedze o. Eya ta hafi wòaɖe vi na Yosua la, ele be wòaɖe afɔ vevi eve.
Gbã la, ele be Yosua nanɔ Mawu fe nya la xlẽm edziedzi wòage ɖe efe dzi me. Yehowa gblɔ nɛ be: “[Nàxlẽe kple gbe blewu] zã kple keli.” (Kpukpui 8) Numekugbalẽ aɖe gblɔ tso nya sia ŋu be: “Mawu nɔ se dem na Yosua be wòaɖo ŋku yefe Sea dzi, ‘wòaxlẽe wòaɖi’ na eɖokui, ‘wòade ŋugble’ le eŋu, alo ‘anɔ eŋu bum ahanɔ nu si ŋu bum wòle la gblɔm.’” Mawu fe nya la xexlẽ kple ŋugbledede le eŋu gbe sia gbe akpe ɖe Yosua ŋu wòakpɔ kuxi ɖe sia ɖe si wòava do goe la gbɔ dzidzedzetɔe.
Evelia, ele be Yosua nawɔ ɖe nu siwo wòsrɔ̃ tso Mawu fe nya la me dzi. Yehowa gblɔ nɛ be: “[Kpɔ egbɔ be] nàlé nu siwo katã woŋlɔ ɖe eme la me ɖe asi, eye nàwɔ wo dzi.” (Kpukpui 8) Yosua fe dzidzedzekpɔkpɔ nɔ te ɖe Mawu fe lɔlɔ̃nu wɔwɔ dzi. Ðe mɔ bubu aɖe gali wu esia? Mawu fe lɔlɔ̃nu kpɔa dzidzedze godoo.—Yesaya 55:10, 11.
Yosua wɔ ɖe Yehowa fe aɖaŋuɖoɖoa dzi. Nu si do tso emee nye be, ekpɔ dzidzeme blibo le agbe me eye wòsubɔ Yehowa nutefewɔwɔtɔe.—Yosua 23:14; 24:15.
Ðe wò hã èdi be yeakpɔ dzidzedze le agbe me abe Yosua enea? Yehowa di be agbe nadze edzi na wò. Gake ne efe Nya, Biblia la, le asiwò hã la, esia ɖeɖe mesɔ gbɔ o. Kristotɔ aɖe si subɔ nutefewɔwɔtɔe hena fe geɖe la ɖo aɖaŋu be: “Xlẽ Biblia la edziedzi eye nàna efe nyawo nage ɖe dzi me na wò.” Ne èxlẽa Mawu fe Nya la edziedzi eye nènɔa agbe ɖe nu si nèsrɔ̃ tso eme nu la, ekema wò hã ‘àkpɔ dzidzedze le nu sia nu’ me abe Yosua ke ene.
[Etenuŋɔŋlɔ]
^ mm. 7 Nya siwo Mawu to efe gbɔgbɔa dzi na woŋlɔ ɖi, siwo anya nɔ Yosua si ɣemaɣie nye Mose fe agbalẽ atɔ̃awo, Hiob fe agbalẽa, kple psalmo ɖeka alo eve ko.


text: 7 Elabena Melkizedek sia, si nye Salem-fia, Mawu Dzifoʋĩtɔ la fe nunɔla, va do go Abraham esime wòtrɔ tso fiawo sife gbɔna, eye wòyrae,+2 eye Abraham tsɔ nuwo katã fe ewolia nɛ. Gbã la, efe ŋkɔ gɔmee nye “Dzɔdzɔenyenyefia,” eye wòganye Salem-fia hã, si gɔmee nye “Ŋutifafafia.”3 Esi wònye tɔ kple nɔ kpakple dzidzime ŋuti nuŋlɔɖi aɖeke mele esi o, eye efe dzidzi alo ku ŋuti nuŋlɔɖi aɖeke meli o, ke boŋ wona wòle abe Mawu fe Vi la ene ta la, enye nunɔla tso mavɔ me yi mavɔ me.+4 Mikpɔ ale si gbegbe ame sia, si fome fe ta* Abraham tsɔ nu siwo wòha la fe nyuitɔwo fe ewolia na la,+ nye ame vevii ɖa.5 Nyatefee, le Se la nu la, wogblɔ na Lewi+ viwo dometɔ siwo woɖoa nunɔlawoe la be woaxɔ nuwo fe ewolia tso dukɔ si nye wo nɔviwo si,+ togbɔ be woawo hã wonye Abraham fe dzidzimeviwo* hã.6 Ke ame sia si medzɔ tso wofe fomea me o la, xɔ nuwo fe ewolia le Abraham si, eye wòyra ame si si ŋugbedodoawo le la.+7 Ðikeke aɖeke mele eme o be, ame si nye gãtɔ lae yra ame si nye suetɔ la.8 Le Lewi viwo gome la, woxɔa nuwo fe ewolia eye wonye ame siwo kuna, ke le ame evelia si xɔ nuwo fe ewolia ya gome la, Ŋɔŋlɔawo ɖi ɖase le eŋu be ele agbe.+9 Eye woate ŋu agblɔ be Lewi, ame si xɔa nuwo fe ewolia, gɔ̃ hã to Abraham dzi na nuwo fe ewolia,10 elabena tɔgbuia medzii haɖe o* esime Melkizedek va kpee.+11 Eya ta ne ɖe woate ŋu aɖo blibodede gbɔ to Lewitɔwo fe nunɔlanyenye+ dzi (elabena ekpe ɖe se si wotsɔ na dukɔa ŋu) la, ekema nu ka tae wògahiã be nunɔla bubu nado, ame si ŋu wogblɔ le be ele abe Melkizedek+ ene, ke menye abe Aron ene o?12 Elabena esi wole nunɔlanyenyea ɖɔlim ta la, eva hiã be woaɖɔli Se la hã.+13 Elabena ame si ŋuti wogblɔ nya siawo le la nye to bubu me tɔ, tso ame siwo mesubɔ le vɔsamlekpuia gbɔ kpɔ o la dome.+14 Eme kɔ fãa be mía Afetɔ la do tso Yuda-toa me,+ evɔ Mose megblɔ nya aɖeke be to ma me tɔwo anye nunɔlawo o.15 Eye esia me gakɔ ɖe edzi fãa esi nunɔla bubu+ si le abe Melkizedek ene la do,+16 ame si va zu alea, menye abe ale si sea bia be wòanɔ le ŋutilã me fomedodo nu la ene o, ke boŋ le agbe si womate ŋu atsrɔ̃ o la fe ŋusẽ nu.+17 Elabena woɖi ɖase le eŋu be: “Nunɔlae nènye abe Melkizedek ene tegbee.”+18 Eya ta woɖe se si do ŋgɔ la ɖa le esi wògbɔdzɔ eye meɖo efe taɖodzinu bliboa gbɔ o ta.+19 Elabena Se la mena naneke de blibo o,+ ke boŋ mɔkpɔkpɔ si nyo wu,+ si wotsɔ vɛ, si dzi míeto le tetem ɖe Mawu ŋu lae.+20 Eye esi wònye womeɖoe nunɔlae atamkaka manɔŋui o21 (elabena le nyatefe me la, ame aɖewo li siwo zu nunɔlawo atamkaka manɔŋui, ke ame sia ya zu nunɔla si ŋu atamkaka kpe ɖo, eye Ame si ka atam ma la gblɔ le eŋu be: “Yehowa* ka atam, eye matrɔ susu o* be, ‘Nunɔla nènye tegbee,’”)+ ta la,22 Yesu hã va zu ame si da megbe na nubabla si nyo wu la.+23 Gawu la, ame geɖewo va zu nunɔlawo ɖe wo nɔewo yome+ le esi ku meɖe mɔ be woayi edzi asubɔ o ta,24 ke esi eya le agbe yi mavɔmavɔ me ta la,+ ame aɖeke mexɔna ɖe efe nunɔlanyenye la tefe o.25 Eya ta ate ŋu aɖe ame siwo le tetem ɖe Mawu ŋu to eya amea dzi la bliboe hã, elabena ele agbe ɣesiaɣi, be wòaxɔ wofe nya ɖe akɔ.+26 Esɔ be nunɔlagã sia tɔgbie le mía si, ame si nye nutefewɔla, ame maɖifɔ, si ŋu ɖifofo aɖeke mele o,+ si te ɖa tso nu vɔ̃ ŋu, eye wodoe ɖe dzi boo.+27 Mehiã be wòanɔ vɔ sam gbe sia gbe,+ gbã ɖe eya ŋutɔ fe nu vɔ̃wo ta, eye emegbe ɖe dukɔ la tɔwo ta,+ abe ale si nunɔlagã mawo wɔnɛ ene o, elabena ewɔ esia zi ɖeka ɖe ɣeyiɣiawo katã nu esime wòtsɔ eɖokui sa vɔe.+28 Elabena Se la ɖoa ame siwo ŋu gbɔdzɔgbɔdzɔwo le+ la nunɔlagãwoe, ke atamkanya+ si va ɖe Se la yome la ya ɖo Vi, si wona wòde blibo+ tegbee la, ɖofe sia.


text:
Ne Ðevimegbenɔnɔ To Ame Ŋu
Ne Ðevimegbenɔnɔ To Ame Ŋu
“Ðevimenɔnɔ nye amegbetɔwo fe gomenɔamesi vevitɔ kekeake na ɖeviwo.”—“The Hurried Child.”
ÐEWOHĨ àlɔ̃ ɖe edzi be ele be woatsɔ beléle aɖe ya teti na ɖevi ɖesiaɖe le efe ɖevimenɔɣi si me fukpekpe manɔ fũ o. Gake mele alea le ŋutsuvi kple nyɔnuvi geɖe gome o, elabena agbenɔnɔ ma tɔgbe mesua wo si o. Wò ya bu ɖevi akpe nanewo, ɖewohĩ miliɔn nanewo fe ɖevimedidi siwo tsia akpo dzi ne wova zu amesiwo ŋu aʋawɔwɔ gblẽ nu le la ŋu kpɔ. Gabu ɖevi siwo katã fe agbe dome kluvinyenye alo ŋutasesẽ gblẽ la ŋu kpɔ.
Asesẽ na mía dometɔ akpa gãtɔ be míasusu alesi ɖevi sena le eɖokui me ne eva zu dzizizi nɛ be wòatsi ablɔdzi le esi wòkpɔe be afima nɔnɔ ana yeanɔ dedie wu afeme ta. Ɣeyiɣi si tututu me ɖevi siawo hiã lɔlɔ̃ kple ametakpɔkpɔ si woate ŋu akpɔ lae wòva hiãna be woasrɔ̃ ablɔdzigbenɔnɔ si woatsɔ akpɔ wo ɖokui ta tso wo dzidzela siwo dina vevie be yewoaba wo la si me. Enuenu la, ɖevimenɔɣi ŋutɔ nyea nusi ŋu míafe xexe si me xaxawo sɔ gbɔ ɖo gblẽa nu le vevie.
“Edzroam be Magagbugbɔ Ayi Nye Ðevimenɔɣi Me”
Carmen, si xɔ fe 22, kpe fu le efe ɖevimenɔɣi. * Eva hiã be woa kple nɔvianyɔnu natsi ablɔdzi be woatsɔ asi le wo fofo fe ŋutasesẽ nu kple wo dada fe ɖekematsɔmatsɔ le wo me ta. Togbɔ be afɔkuwo nɔa agbe sia nɔnɔ me hã la, nyɔnuvi eveawo siaa dze agbagba fo asa na nɔnɔme sesẽ siwo ɖea kpe na ɖevi geɖe siwo dzo ɖo gbe la.
Ke hã, Carmen gakpɔtɔ xaa nu ɖe efe ɖevimenɔɣi ta, elabena mate ŋu aɖo ŋku edzi tututu be yenɔ ɖevime kpɔ o. Efa konyi be: “Meto fukpekpe me le nye ɖevimenɔɣi va ɖo nye fe 22 xɔxɔ me. Fifia meɖe srɔ̃ dzi vi, gake egadzroam vevie be mawɔ nusiwo nyɔnuvi suewo wɔna, abe fefe kple ametikpakpɛwo ene. Medi be dzinyelawo nalɔ̃m ahakpla asi kɔ nam. Edzroam be magagbugbɔ ayi nye ɖevimenɔɣi me.”
Ðevi gbogbo aɖewo li siwo kpea fu abe Carmen kple nɔvianyɔnua ene. Wotsi ablɔwo dzi, si wɔnɛ be wofe ɖevimenɔɣi to wo ŋu. Amesiawo dometɔ geɖe wɔa nuvlowo bene woatsɔ akpɔ wofe agbemenuhiahiãwo gbɔe. Nyadzɔdzɔ me nyatakakawo kple akɔntabubuwo ɖee fia be ɖeviwo le wo ɖokuiwo fom ɖe nuvlowɔwɔ me le wofe ɖevi fẽ me. Nusi naa kuxi ma doa fievo ɖe edzi enye kuxi bubu si nye be: Nyɔnuvi geɖewo va zua dzilawo esime wogakpɔtɔ le wofe fewuiwo me—esime woa ŋutɔwo wonye ɖeviwo.
Hadomekuxi Ɣaɣla Aɖe
Mewɔ nuku o be, ɖevi siwo va zua amegbɔnɔlawo mlɔeba fe xexlẽme le dzidzim ɖe edzi o. Nyadzɔdzɔtalawo fe nya aɖe si dze le Weekend Australian me gblɔ be: “Amegbɔnɔnɔ ŋuti kuxiwo va wu tsɔtsɔ na mí. Womegava le beléle aɖeke tsɔm na fome siwo gbã kple esiwo me dzidzɔ megale o la me vi gbogbo aɖewo o.” Nyadzɔdzɔgbalẽa gagblɔ be: “Ðevi amegbɔnɔla aɖewo nɔa anyi ɣletiwo, alo fewo gɔ̃ hã, amesiwo kpɔa wofe nyawo gbɔ le se nu makpɔmakpɔe, eye wokplɔa bubuwo yia ame vovovowo gbɔ, afisi womekpɔa ame ɖeka gobii aɖe gbɔ nɔna ɖaa o.”
Nyatakaka siwo woxɔ la dometɔ ɖeka ku ɖe nyɔnuvi fe 13-vi aɖe si vanɔ ame vovovo 97 gbɔ le fe etɔ̃ me—amesiwo dometɔ aɖewo gbɔ wònɔ le zã ɖeka pɛ ko me—la ŋu. Fifia la, eɖoa ŋku alesi wòse le eɖokui me vevie be wogblẽ ye ɖi eye be yemele dedie o la dzi. Le ɖevi amegbɔnɔla geɖe siwo le abe eya ene gome la, ɖevimenɔɣi fe mɔnukpɔkpɔwo nye nusi to wo ŋu.
Ekema mewɔ nuku o be, egbea la eŋununyala bibiwo le nu fom tso dzidzɔmakpɔmakpɔ le ɖevime fe afɔku si le dzidzim ɖe edzi ŋu o. Ne dzilae nènye la, àde ŋugble le nyatefenya siawo ŋu ahabu ɖokuiwò be yegbɔ nyo be yete ŋu na afe kple agbemenuhiahiãwo ye viwo. Gake afɔku bubu aɖe gali. Le egbexexea me la, ɖevime dzidzɔkpɔkpɔ mebuna ɖe ame keŋkeŋ ɣesiaɣi o. Ɣeaɖewoɣi la, wofoa du ɖe ɖeviawo nu. Le mɔ ka nu, eye nukae dona tsoa eme?
[Etenuŋɔŋlɔwo]
^ mm. 6 Míetrɔ ŋkɔa.


text:
Nyanyuiawo—Wogale Glãkahehea Dzi
Nyanyuiawo—Wogale Glãkahehea Dzi
Ðe Yesu Kristo fe dzidzi ŋuti nuŋlɔɖi siwo le Nyanyuigbalẽawo me nye nyatefea?
Eyae gblɔ Todzimawunya la?
Ðe wofɔ Yesu ɖe tsitre nyatefea?
Eyae gblɔe nyatefe be: “Nyee nye mɔ la kple nyatefe la kpakple agbe la”?—YOHANES 14:6.
AGBALẼNYALA 80 aɖewo dzro nya siawo tɔgbe me le Yesu Ŋuti Numedzrokpekpe si wowɔna zi eve le fe ɖeka me tso fe 1985 me la me. Agbalẽnyalawo fe hatsotso sia ɖo nya siawo ŋu wòwɔ mo yaa ŋutɔ. Kpekpea me nɔlawo da akɔ ɖe Nyanyuiawo me nya ɖesiaɖe si wobe Yesu gblɔ dzi. Akɔdakpe dzĩ fia be Yesue gblɔ nyaa nyatefe. Akɔdakpe si le hɛ̃ fia be nyaa ɖi esi Yesu anya gblɔ. Akɔdakpe si fu kpii fia be susu si le nyawo me de Yesu tɔwo ɖi ge, gake menye eyae gblɔ nyaa o. Akɔdakpe yibɔ ya menyo kura o, si fia be xotutu mee wova kpɔ nyaa tsoe emegbe.
Yesu Ŋuti Numedzrokpekpea me nɔlawo to mɔ sia dzi gbe nya ene siwo míetsɔ wɔ biabiae le gɔmedzedzea me la katã. Le nyatefe me la, wotia akɔdakpe yibɔ na Nyanyuiawo me nya siwo wobe Yesu gblɔ la fe alafa memama 82 sɔŋ. Le wofe nya nu la, nudzɔdzɔ siwo wogblɔ tso Yesu ŋu le Nyanyuigbalẽawo kple agbalẽ bubuwo me fe alafa memama 16 koe dze abe kakaɖedzi le wo ŋu ene.
Ðikeke le Nyanyuiawo ŋu alea menye nu yeye o. Ðikeke le Nyanyuiawo ŋu do mo ɖa le fe 1774 me esime wota axa 1,400-gbalẽ aɖe si Hermann Reimarus ŋlɔ le efe ku megbe; amesia nye Ɣedzefegbegbɔgblɔwo fialagã le Hamburg, Germany. Le agbalẽ ma me la, Reimarus gblɔ ɖikenya goglo aɖewo le Nyanyuiawo me nudzɔdzɔwo fe nyatefenyenye ŋu. Ŋkuléle ɖe nya siwo wotsɔ ŋlɔ Yesu fe agbenɔnɔ ŋutinya le Nyanyuigbalẽ eneawo me ŋu kpakple nusiwo dze abe ɖe wotsi tre ɖe wo nɔewo ŋu dzie wònɔ te ɖo gblɔ efe nyawo. Tso ɣemaɣi la, ɖikelawo kea ɖi zi geɖe le Nyanyuiawo fe nyatefenyenye ŋu, eye wòna amewo megava ka ɖe nuŋlɔɖi siawo dzi o le mɔ aɖewo nu.
Nya si agbalẽnyala siawo gblɔna le Nyanyuigbalẽawo me nuŋlɔɖiwo ŋue nye be wonye mawusubɔsubɔ me nyakpakpa siwo ame ɖekaɖeka aɖewo to vɛ. Nya siwo agbalẽnyala ɖikela siawo biana zi geɖe enye be: Ðe wòanye be wofe dzixɔsewo wɔe be Nyanyuigbalẽ eneawo ŋlɔlawo ɖe ami ɖe nyatefea ŋutɔŋutɔa? Ðe wòanye be ɖoɖo si nɔ Kristotɔ gbãtɔwo fe fufofoa si wɔe be wogbugbɔ trɔ asi le Yesu fe ŋutinyaa ŋu alo kpa ɖewo kpeea? Nyanyuiawo fe akpa kawoe ate ŋu anye nyatefetoto ke menye nyakpakpawo o?
Amesiwo wonyi le mawudzimaxɔselawo alo xexemetɔwo dome xɔe se be Biblia—Nyanyuigbalẽawo hã le eme—nye agbalẽ si yɔ fũ kple xotutuwo kple nyakpakpawo. Azɔ hã Kristodukɔa fe ʋukɔkɔɖi, ameteteɖeanyi, ɖekamawɔmawɔ, kple mawumavɔ̃mavɔ̃ ŋutinyawo wɔa mo yaa na ame bubuwo. Amesiawo mekpɔ susu si ta woalé fɔ ɖe nuŋlɔɖi siwo wobua nu kɔkɔewoe le Kristodukɔa me ŋu o. Wose le wo ɖokui me be glitoto gbɔlowo dzi kokokoe woanya tu agbalẽ siwo to alakpasubɔsubɔha vɛ ɖo.
Nukae nèsusu? Ðe wòle be nàɖe mɔ na agbalẽnyala aɖewo siwo kea ɖi Nyanyuiawo me nyawo fe nyatefenyenye nana wò susu nawɔ evevea? Ne èse wogblɔ be ɖe Nyanyuigbalẽawo ŋlɔlawo kpa nyaawo la, ɖe wòle be nàɖe mɔ esia nana màgaka ɖe wofe nuŋlɔɖiwo dzi oa? Ðe wòle be Kristodukɔa fe mawumavɔ̃mavɔ̃ ŋutinya nana nàke ɖi kakaɖedzi si le Nyanyuiawo ŋua? Míekpe wò be nàdzro nyatefenya aɖewo me.
[Nɔnɔmetata si le axa 4]
Glitotowoe le Nyanyuiawo me loo alo nyatefenyawoe?
[Afi Si Míexɔ Mɔɖeɖe Tso]
Yesu Le Zɔzɔm le Atsiafu Dzi/The Doré Bible Illustrations/Dover Publications
[Nɔnɔmetata Tsofe si le axa 3]
Megbe ɖaa, axa 3-5 kple 8: Le Freer Gallery of Art, Smithsonian Institution, Washington, D.C. fe mɔɖeɖe nu


text:
Kpekpeɖeŋunana Ahosiwo le Wofe Xaxawo Me
Kpekpeɖeŋunana Ahosiwo le Wofe Xaxawo Me
AHOSIWO fe ŋutinya siwo wonya nyuie la dometɔ ɖekae nye Biblia me nuŋlɔɖi si ku ɖe Rut kple lɔ̃xoa Naomi ŋu. Wo ame evea siaa nye ahosiwo. Gake Naomi ya menye srɔ̃ŋutsu koe ku o ke viaŋutsu eve, siwo dometɔ ɖeka nye Rut srɔ̃, hãe ku. Esi wònye be agbledela siwo zãa ŋutsuwo le dɔwɔwɔ me domee wonɔ ta la, wofe nyaa wɔ nublanui ale gbegbe.—Rut 1:1-5, 20, 21.
Gake Rut, Naomi fe lɔ̃xoyɔvi, amesi gbe be yemagblẽe ɖi o la, nye xɔlɔ̃ kple akɔfala ɖedzesi aɖe nɛ. Le ɣeyiɣi aɖe megbe la, Rut va ‘de ŋutsuvi adre nu na Naomi gbɔ edzi’—menye le alesi gbegbe wòlɔ̃ Naomi ɖeɖe ta ko o ke le alesi gbegbe wòlɔ̃ Mawu hã ta. (Rut 4:15) Esi Naomi bia tso Rut si be wòatrɔ ayi efe fometɔ kple xɔlɔ̃ siwo nye Moabtɔwo gbɔ la, Rut ɖo eŋu kple nutefewɔwɔ siwo wɔdɔɖeamedzi wu si woŋlɔ ɖi kpɔ dometɔ ɖeka be: “Afisi nayi la, afima mayi; afisi natsi la, afima matsi; wò dukɔ anye nye dukɔ, eye wò Mawu anye nye Mawu; afisi naku ɖo la, afima maku ɖo, eye afima woaɖim ɖo! Yehowa nefiam, eye wòagafiam ɖe edzi; negbe ku koe aklã mía dome!”—Rut 1:16, 17.
Yehowa Mawu kpɔ Rut fe nɔnɔmea dze sii. Eyra Naomi kple Rut fe afe sue la, eye mlɔeba, Rut ɖe Israel-vi Boaz. Naomi xɔ wofe vi, amesi va zu Yesu Kristo tɔgbui, nyii abe eya ŋutɔ via ene. Ŋutinya sia nye alesi Yehowa kpɔa ŋudzedze ɖe ahosi siwo tena ɖe eyama ŋu heka ɖe eyama dzi ŋu la fe kpɔɖeŋu. Gakpe ɖe eŋu la, Biblia gblɔ na mí be edea asixɔxɔ amesiwo naa kpekpeɖeŋu ahosiwo lɔlɔ̃tɔe le wofe xaxawo me la ŋu. Eyata aleke míate ŋu akpe ɖe ahosi siwo le mía dome egbea ŋui?—Rut 4:13, 16-22; Psalmo 68:5.
Wɔ Nu Tẽ Gake Megaɖo Nu Nɛ O
Ne èle kpekpeɖeŋu nam ahosi aɖe la, anyo be nàwɔ nua tẽ wòadze wu gake menye le nuɖoɖo nɛ fe mɔ nu o. Megagblɔ nya siwo le gbadzaa si fe ɖee nye “Ne nane hiã wò la, gblɔe nam” nɛ o. Ema asɔ kple gbɔgblɔ na amesi vuvɔ le wɔwɔm eye dɔ le ewum be, ‘fu dzo, eye ɖu nu nàɖi fo’ evɔ mawɔ naneke atsɔ akpe ɖe eŋui o. (Yakobo 2:16) Ame geɖe mabia kpekpeɖeŋu ne nane hiã wo o; ke boŋ wozia kpi kpea fu. Kpekpe ɖe amesiawo ŋu bia nugɔmesese kple susu tsɔtsɔ akpɔ nusi hiã wo. Le go bubu me la, didi be woaxɔ nu ɖesiaɖe awɔ—si sɔ kple ŋusẽkpɔkpɔ ɖe ahosia fe agbe dzi—ate ŋu ahe vevesese alo dzre vɛ. Le esia ta Biblia te gbe ɖe alesi wòhiãe be míada asɔ le nuwɔwɔ na amewo me dzi. Togbɔ be ede dzi fo na mí be míaɖe ɖetsɔleme si me ɖokuitɔmadimadi le afia ame bubuwo hã la, eɖo ŋku edzi na mí be míagado gaglãsu ɖe wofe nya me o.—Filipitɔwo 2:4; Petro I, 4:15.
Rut ɖe nɔnɔme si da sɔ sia fia le nusiwo wòwɔ na Naomi me. Togbɔ be Rut ku ɖe lɔ̃xoa ŋu nutefewɔwɔtɔe hã la, mefoa nya ɖe enu alo ɖoa nu nɛ o. Eɖe afɔ siwo me nunya le, abe nusi eya kple Naomi aɖu la didi ene, gake ewɔ ɖe Naomi fe mɔfiamewo hã dzi.—Rut 2:2, 22, 23; 3:1-6.
Nyatefe wonye be amesiame kple nusi ahiã be woawɔ nɛ. Sandra, si fe nya míegblɔ va yi, gblɔ be: “Nusi tututu hiãm le nye nuxaxa me la su asinye—eyae nye xɔlɔ̃ vevi lɔ̃ame siwo nɔ ŋunye ɣesiaɣi.” Gake Elaine si fe nya míegblɔ do ŋgɔ ya di be yeaɖe vo anɔ ye ɖokui si. Eyata be míana kpekpeɖeŋu fia be míanye nugɔmesenamelawo ahada asɔ le nusi nye ame ŋutɔ fe nya kple esi me míadi be míana kpekpeɖeŋu le ne ehiã la me.
Kpekpeɖeŋu si Ƒomea Ana
Ne fome aɖe si me dzidzɔ kple lɔlɔ̃ le li la, woate ŋu awɔ geɖe atsɔ ana kakaɖedzi ahosi be wòate ŋu anɔ te ɖe efe ahosinyenyea nu. Togbɔ be fomea me tɔ aɖewo ate ŋu ana kpekpeɖeŋu wu bubuwo hã la, amesiame ate ŋu awɔ akpa aɖe. “Ne viwo alo mamayɔviwo le ahosi aɖe si la, woasrɔ̃ alesi woawɔ nusi adze Mawu ŋu la le woa ŋutɔwo fe afe me gbã, eye woaɖo tefe na wo dzilawo; elabena esia nyo le Mawu ŋku me.”—Timoteo I, 5:4.
Le go geɖe me la, gakpekpeɖeŋu alo “nutefeɖoɖo” mahiã o. Ga le ahosi aɖewo si woatsɔ akpɔ wofe nuhiahiãwo gbɔe, eye bubuwo dze na kpekpeɖeŋu si dziɖuɖua nana le dukɔ aɖewo me la xɔxɔ. Gake le tefe siwo hiã tu ahosiwo le la, ele be fometɔwo nakpe ɖe wo ŋu. Ne fometɔ kplikplikpli aɖeke mele ahosi aɖe si si ana kpekpeɖeŋui alo fometɔ mawo mate ŋu ana kpekpeɖeŋu o la, Ŋɔŋlɔawo de dzi fo na haxɔsetɔwo be woaxɔ na wo, esi wògblɔ be: “Mawusubɔsubɔ, si ŋuti kɔ, eye ɖifofo aɖeke mele eŋu le Mawu Fofo la ŋku me o la, enye si bene, woakpɔ tsyɔ̃eviwo kple ahosiwo ta le wofe xaxa me.”—Yakobo 1:27.
Amesiwo wɔa nu ɖe Biblia gɔmeɖose siawo nu la ‘bua ahosiwo’ nyatefe. (Timoteo I, 5:3) Ne woagblɔe la, be woabu ame fia be woade bubu amea ŋu. Amesiwo ŋu wode bubui la sena le wo ɖokui me be wode asixɔxɔ yewo ŋu, wokpɔ ŋudzedze ɖe yewo ŋu, eye woda yewo ɖe kɔkɔ aɖe fe. Womesena le wo ɖokui me be esi wònye ame bubuwo fe dɔ be woakpe ɖe yewo ŋu ta koe wole kpekpem ɖe yewo ŋu ɖo o. Togbɔ be Rut ŋutɔ nye ahosi va de asi na ɣeyiɣi aɖe hã la, ede bubu Naomi ŋu vavã to Naomi fe ŋutilã me kple seselelãme nuhiahiãwo gbɔ kpɔkpɔ nɛ faa lɔlɔ̃tɔe me. Le nyatefe me la, etefe medidi o Rut fe nɔnɔme na wofo nu nyui le eŋu, ale be amesi va ɖee emegbe gblɔ nɛ be: “Nye dukɔ fe du blibo la nyae bena, nyɔnu zãzɛ nènye.” (Rut 3:11) Le ɣeyiɣi ma ke me la, ɖikeke mele eme o be alesi gbegbe Naomi lɔ̃ Mawui, nugɔmesese fe nɔnɔme si nɔ esi be meɖea fu na ame o, kple alesi wòkpɔa ŋudzedze ɖe agbagba siwo dzem Rut nɔ ɖe eta ŋu na dzi dzɔ Rut be wòana kpekpeɖeŋui. Kpɔɖeŋu nyui kae nye si Naomi nye na ahosiwo egbea!
Te Ðe Mawu Ŋu
Enye nyatefe be fometɔwo kple xɔlɔ̃wo mate ŋu awɔ nusiwo ame srɔ̃ si ku la wɔna na ame pɛpɛpɛ o. Le susu sia ta, ele vevie na amesi dzi kua dzɔ ɖo be wòate ɖe “dɔmetɔtrɔ Fofo kple akɔfafawo katã fe Mawu la, amesi fa akɔ na mí le míafe xaxa blibo la katã me” ŋu kplikplikpli. (Korintotɔwo II, 1:3, 4) De ŋugble le Hana, ahosi si doa vevie mawusubɔsubɔ, amesi xɔ fe 84 esime wodzi Yesu, fe kpɔɖeŋua ŋu kpɔ.
Esi Hana srɔ̃ ku le wofe srɔ̃ɖeɖe fe adre pɛ ko megbe la, ebia akɔfafa tso Yehowa gbɔ. “Medzona le mawufe la me o hele Mawu subɔm kple nutsitsidɔ kpakple kukuɖeɖe zã kple keli.” (Luka 2:36, 37) Ðe Yehowa ɖo Hana fe mawusosroɖa la tefe nɛa? Ẽ! Yehowa ɖe efe lɔlɔ̃ fia Hana le mɔ tɔxɛ aɖe ŋutɔ nu esi wòna wòkpɔ vidzĩ si atsi ava zu xexeame Ðela la. Aleke esia dzɔ dzi na Hana hefa akɔ nɛ enye si! Edze fã be ekpɔ Psalmo 37:4 fe nyatefenyenye be: “Yehowa fe nu nenyo ŋuwò, eye wòana nusi wò dzi di la wò.”
Mawu Wɔa Nu To Hati Kristotɔwo Dzi
Elaine gblɔ be: “Va de asi na ɣeyiɣi didi aɖe le David fe ku megbe la, lãme va veam ŋutɔ, abe hɛ demee wole nye agbafutiwo me ene. Metsɔe be atsi dɔmee menɔ. Gbeɖeka la, enu va se ale gbegbe be mesusui be mayi ɖɔkta gbɔ. Gbɔgbɔmenɔvinyɔnu si ganye xɔ̃nye senugɔmename aɖe gblɔ be anye nye nuxaxa gbɔ tsomee nye lãmevea le eye wòde dzi fo nam be mabia kpekpeɖeŋu kple akɔfafa Yehowa. Mexɔ efe aɖaŋuɖoɖoa eye enumake medo gbe ɖa tso dzi me le ɖoɖoezizi me hebia Yehowa be wòalém ɖe te le nye nuxaxa la me. Eye ewɔe nam!” Elaine fe lãmea te kaka ɖe eme, eye etefe medidi o efe lãmevea gɔ̃ hã tɔ.
Hamemegãwo koŋ ate ŋu atsɔ tufafa adze xɔlɔ̃ ahosi siwo le nu xam. Hamemegãwo ate ŋu akpe ɖe wo ŋu be woate ɖe Yehowa ŋu kplikplikpli to kpekpe ɖe wo ŋu le gbɔgbɔ me kple akɔfafa na wo edziedzi le ŋuɖɔɖɔɖo kple nugɔmesese me eɖanye dodokpɔ kawo me tom wole o. Afisi wòahiã le la, hamemegãwo ate ŋu akpe ɖe wo ŋu le ɖoɖowɔwɔ ɖe wofe ŋutilãmekpekpeɖeŋu nana hã ŋu. Hamemegã senugɔme siawo siwo ame fe nu wɔa nublanui na va nyea “sitsofe tso ya nu” vavã.—Yesaya 32:2; Dɔwɔwɔwo 6:1-3.
Akɔfafa Mavɔ tso Anyigbaa fe Fia Yeyea Gbɔ
Amesi kpɔkpɔ do dzidzɔ na nyagã Hana anye fe akpe evee nye esi va yi la va zu Mawu fe Dzifofiaɖufea fe Mesia Fia. Etefe madidi o dziɖuɖu sia aɖe nusiwo katã hea konyifafa kple ku vɛ la ɖa. Nyaɖeɖefia 21:3, 4 gblɔ le esia ŋu be: “Kpɔ ɖa, Mawu fe agbadɔ la le amewo gbɔ, . . . Eye Mawu latutu aɖatsi sia aɖatsi ɖa le wofe ŋku me, eye ku maganɔ anyi akpɔ o, eye konyifafa kple ɣlidodo kple veve aɖeke maganɔ anyi o; elabena nu gbãtɔwo nu va yi.” Ède dzesii be ‘amefomea’ ŋue nya sia ku ɖoa? Ẽ, woaɖe amegbetɔwo tso ku kple konyifafa kpakple ɣlidodo siwo katã wòhena vɛ la me.
Gake nyanyui si gavivi wu kura hã li! Biblia do ŋugbe be woafɔ ame kukuwo ɖe tsitre. “Gafofo gbɔna, le esi me amesiwo katã le yɔdowo me la, woase [Yesu fe] gbe; eye . . . woado go.” (Yohanes 5:28, 29) Abe alesi wònɔ le Lazaro, amesi Yesu fɔ tso ame kukuwo dome, gome ene la, woanye amegbetɔwo ne wofɔ wo, menye gbɔgbɔmenuwɔwɔwo o. (Yohanes 11:43, 44) Amesiwo ‘awɔ nu nyuiwo’ le esia megbe la ava zu amegbetɔ deblibowo eye woa ŋutɔwo woakpɔ gome le dzikpɔkpɔ si Yehowa ana abe fofo ene me ne ‘eʋu efe asi me hetsɔ nu gbagbewo katã fe nudidi ɖi fo na woe.’—Psalmo 145:16.
Amesiwo fe lɔlɔ̃tɔwo ku eye woxɔ mɔkpɔkpɔ sẽŋu sia dzi se la kpɔnɛ be enye akɔfafa gã aɖe tsofe na yewo. (Tesalonikatɔwo I, 4:13) Eyata ne ahosie nènye la, ‘nɔ gbedodoɖa dzi madzudzɔmadzudzɔe’ nànɔ akɔfafa kple kpekpeɖeŋu si nèhiã atsɔ anɔ te ɖe wò agbanɔamedzi vovovoawo nui la biam. (Tesalonikatɔwo I, 5:17; Petro I, 5:7) Eye di ɣeyiɣi nàtsɔ axlẽ Mawu fe Nya gbesiagbe ale be Mawu fe tamesusuwo nate ŋu afa akɔ wò. Ne èwɔ nusiawo la, wò ŋutɔ akpɔe be Yehowa ate ŋu akpe ɖe ŋuwò be ŋutifafa nasu asiwò, metsɔ le dodokpɔ kple kuxi siwo katã wò ahosinyenye ahe va dziwòe me o.
[Nya si ɖe dzesi si le axa 5]
Kpekpe ɖe ame ŋu fia be míada asɔ le nusi nye ame ŋutɔ fe nya kple esi me míadi be míana kpekpeɖeŋu le ne ehiã la me
[Nɔnɔmetata si le axa 7]
Mawu yra ahosi tsitsi Hana


text:
Ðeviwo Le Internet Zãm—Nu Si Dzilawo Ate Ŋu Awɔ
Ðeviwo Le Internet Zãm—Nu Si Dzilawo Ate Ŋu Awɔ
ABE dzila ene la, nuwɔna eve siwo gbɔna dometɔ kae ado ŋɔdzi na wò wu? Nyanya be viwòŋutsuvi alo viwònyɔnuvi tsɔ wò ʋu fe safuia, alo nyanya be viwòa zãa Internet ale si dze eŋu ko. Afɔku le evea siaa me. Ebia be ame nanya ale si wòawɔ nu le ŋuɖɔɖo me le go evea siaa me. Dzilawo mate ŋu axe mɔ na wo viwo be woagaku ʋu gbeɖegbeɖe o, gake woate ŋu akpɔ egbɔ be yewo viwo nya ʋukuku nyuie bene woagadze afɔku madzemadzee o. Afɔ sia tɔgbie dzila geɖewo ɖena le wo viwo fe Internet zazã gome. Biblia me gɔmeɖose siwo gbɔna akpe ɖe ŋuwò.
“Nugɔmesela wɔa nu ɖe nunya me.” (Lododowo 13:16) Ehiã be dzila siwo fe viwo zãa Internet la nanya nu vevi aɖewo tso Internet ŋu ahanya nu si wo viwo le wɔwɔm ne wole dze ɖom kple amewo le Internet dzi, ne wole Nyatakakadzraɖofewo dzi tsam, alo le nu bubuwo wɔm le Internet dzi. Marshay, si nye vidada aɖe si si vi eve le la ɖo aɖaŋu sia be: “Mègagblɔ be yemenya agbalẽ o, alo be yetsi akpa hena nusɔsrɔ̃ tso Internet ŋu o. Yi edzi nanɔ nu srɔ̃m tso mɔɖaŋunu yeyewo ŋu.”
“Tɔ kpɔ ɖe xɔ [si tame le gbadzaa] la ta, bena ame aɖeke magage le edzi [o].” (5 Mose 22:8) Internet dɔwɔfewo kple kɔmpiuta dɔwɔɖoɖowo ate ŋu akpe ɖe dzilawo ŋu woakpɔ nu siwo woate ŋu azã abe xɔtamekpɔtɔtɔ ene atsɔ axe mɔ ɖe Internet dzi nyatakakadzraɖofe kple nyatakaka siwo dzena le vome, siwo ate ŋu agblẽ nu le wo viwo ŋu la nu. Kɔmpiuta dɔwɔɖoɖo aɖewo gɔ̃ hã ate ŋu axe mɔ na ɖeviwo be woagaʋu go nyatakaka siwo ku ɖe wo ɖokuiwo ŋu, abe wofe ŋkɔ alo adrɛs ene, o. Gake ele be wòanɔ nyanya na dzilawo be mɔxenu siawo mexea mɔ na nu gbegblẽwo katã le Internet dzi o. Eye ɖevi tsitsi siwo nya kɔmpiuta ŋu nyuie la hã srɔ̃a ale si woade axa na mɔxenu mawo.
‘Ame si ɖe eɖokui ɖe aga le eya ŋutɔ fe dzodzro yome dim la, etsia tsitre ɖe nunyanyawo katã ŋu.’ (Lododowo 18:1) Numekuku aɖe si wowɔ le United Kingdom la ɖee fia be ɖevi 1 le 5 me, siwo xɔ tso fe 9 va ɖo fe 19 la, zãa Internet le woawo ŋutɔwo fe kɔmpiuta dzi le wofe xɔdɔme. Ne dzilawo da kɔmpiuta la ɖe ŋkukpɔfe le afe me la, enana woléa ŋku ɖe nu siwo wɔm wo viwo le le Internet dzi la ŋu, eye ate ŋu akpe ɖe ɖeviawo ŋu woafo asa na nyatakakadzraɖofe siwo menyo o.
“Mikpɔ nyuie, be ale si miezɔna la naganye abe numanyalawo ene o, ke boŋ abe nunyalawo ene, eye mifle ɣeyiɣi si sɔ la na mia ɖokui, elabena ŋkekeawo nye vɔ̃.” (Efesotɔwo 5:15, 16) Ðo ɣeyiɣi si viwòwo ate ŋu azã Internet la, ɣeyiɣi agbɔsɔsɔme si woate ŋu azãe kple nyatakakadzraɖofe siwo woate ŋu azã kple esiwo womate ŋu azã o, na wo. Dzro wò ɖoɖoawo me kple viwòwo, eye nàka ɖe edzi be wose wo gɔme.
Enye nyatefe be màte ŋu anya nu sia nu si viwòwo wɔna le gbɔdome o. Eya ta ele vevie be nàfã agbe nyui nɔnɔ ŋuti gɔmeɖosewo ɖe viwòwo me ale be woate ŋu awɔ nyametsotso nunyatɔe ne mèle wo gbɔ o gɔ̃ hã. * (Filipitɔwo 2:12) Gblɔ tohehe si nàna ɖeviawo ne womewɔ ɖe se siwo nède na wo ku ɖe Internet zazã ŋu dzi o la na wo eme nakɔ na wo nyuie. Emegbe nàkpɔ egbɔ be wowɔ ɖe ɖoɖoawo dzi.
“[Vidada nyui léa] ŋku ɖe nuwɔwɔwo ŋu le efe me.” (Lododowo 31:27) Nɔ ŋku lém ɖe ale si viwòwo zãa Internet ŋu, eye na woanya be yeanɔ ŋku lém ɖe wo ŋu. Esia menye ŋkukeke ɖe nu siwo nye ɖeviawo ŋutɔ ɖeɖe fe nya me fũu akpa o. Ðo ŋkui be ame hahoowoe zãa Internet. Dukɔ Ƒe Hlɔ̃nyamekufe si le United States de dzi fo na dzilawo be wo viwo fe Internet fe adrɛs nanɔ nyanya na wo bene woate ŋu anɔ e-mail siwo woxɔna kple esiwo woɖona ɖa kpakple Nyatakakadzraɖofe siwo dzi wotsana le la me tsam enuenu.
‘Tamebubu akpɔ dziwò, eye gɔmesese adzɔ ŋuwò, ne wòaɖe wò tso mɔ vɔ̃ dzi, le ame siwo gblɔa godzenya la ŋu.’ (Lododowo 2:11, 12) Afi aɖe koe nàte ŋu alé ŋku ɖe viwòwo fe Internet zazã ŋu ase ɖo. Agbe nyui nɔnɔ fe dzidzenu siwo nàfia viwòwo—kple kpɔɖeŋu si wò ŋutɔ nèɖona—akpɔ wo ta geɖe wu. Eya ta anyo be nàgbɔ dzi ɖi aɖe afɔkunu siwo ŋu woate ŋu ake ɖo le Internet dzi la me na wo. Nana be dzeɖoɖo fe kadodo nyui nanɔ mia kple viwòwo dome anye ametakpɔnu nyuitɔ kekeake tso nu siwo ate ŋu anye afɔku na wo le Internet zazã me ŋu. Tom si nye vifofo Kristotɔ aɖe gblɔ be: “Míefo nu tso ame ‘gblẽku’ siwo woate ŋu ado goe le Internet dzi ŋuti na mía viŋutsuvi eveawo. Azɔ hã, míeɖe nu si amamaɖeɖenuwɔnawo nye, nu si ta wòle be woafo asa na wo, kple nu si ta mele be woaɖo dze kple ame tutɔwo le Internet dzi gbeɖe o la me na wo.”
Àte Ŋu Akpɔ Viwòwo Ta
Viwòwo ta kpɔkpɔ tso afɔku siwo le Internet dzi me bia agbagbadzedze geɖe, eye mɔɖaŋunuwɔlawo yi edzi le elektrɔnikmɔ̃ siwo amewo zãna tsɔ xɔa nyatakakawo ɖem ɖe go kabakaba ŋutɔ. Mɔɖaŋunu yeyewo zazã ate ŋu aɖe vi geɖe, ke hã, woate ŋu azu afɔku gã aɖe na ɖeviwo. Aleke dzilawo awɔ adzra wo viwo ɖo be woate ŋu akpe akɔ kple afɔku siwo woate ŋu ado goe la dzidzedzetɔe? Biblia gblɔ be: “Nunya kpɔa ame ta, eye ga hã kpɔa ame ta.”—Nyagblɔla 7:12, NW.
Kpe ɖe viwòwo ŋu woadze nunya. Kpe ɖe wo ŋu hã be woanya ale si woazã Internet la wòaɖe vi na wo eye woanya ale si woafo asa na afɔku siwo le ezazã me. Esia awɔe be Internet anye dɔwɔnu nyui aɖe si made viwòwo fe dedienɔnɔ afɔku me o.—g08 10-E.
[Etenuŋɔŋlɔ]
^ mm. 7 Ele be dzilawo nanya be ɖevi geɖe ate ŋu azã Internet to asitelefon, asimemɔ̃viwo, kple mɔ̃ vi siwo wotsɔ foa videofefewo kura gɔ̃ hã dzi.
[Nya si ɖe dzesi si le axa 8]
Le United Kingdom la, ɖevi siwo xɔ tso fe 9 va ɖo fe 19, siwo zãa Internet kwasiɖa sia kwasiɖa la dometɔ 57 le alafa me ke ɖe amamaɖeɖenuwɔnawo ŋu kpɔ; gake dzila 16 le alafa me koe xɔe se be yewo vi kpɔ amamaɖeɖenuwɔna le Internet dzi kpɔ
[Nya si ɖe dzesi si le axa 9]
Internetŋutinunyalawo gblɔ be ame gblẽku siwo blea ɖeviwo nu, siwo ade 750,000 la zãa Internet gbe sia gbe henɔa tsatsam le chat room kpakple Nyatakakadzraɖofe siwo ku ɖe gbeɖoɖoɖi ŋu la dzi
[Nya si ɖe dzesi si le axa 9]
Ðevi siwo xɔ tso fe 12 va ɖo fe 17 la dometɔ 93 le alafa me zãa Internet le United States
[Nɔnɔmetata si le axa 9]
Ðe nàte ŋu afia viwòwo ale si woazã Internet le ŋuɖɔɖo mea?


text: 22 Le nu siawo megbe la, Mawu vavã la do Abraham kpɔ.+ Eyɔe be: “Abraham!” Eye wòtɔ be: “Nyee nye esi!”2 Egblɔ be: “Meɖe kuku, kplɔ viwò, wò tenuvi Isak,+ si nèlɔ̃ vevie la,+ nàyi Moriya-nyigba dzi,+ eye nàtsɔe asa numevɔ le afi ma le toawo dometɔ ɖeka si mafia wò la dzi.”3 Eya ta Abraham fɔ ŋdi kanya, bla akpa na efe tedzi, eye wòkplɔ efe subɔvi eve kple via Isak kpe ɖe eɖokui ŋu. Edze nake ɖe numevɔsa la ŋu, eye wòtso hedze mɔ yi tefe si Mawu vavã la fiae la.4 Esi Abraham fɔ mo dzi le ŋkeke etɔ̃a gbe la, ekpɔ tefe la le adzɔge ɖaa.5 Eye Abraham gblɔ na efe subɔviawo be: “Minɔ afi sia kple tedzi la, ke nye kple ɖevi la míayi ŋgɔ vie aɖade ta agu atrɔ ava mia gbɔ.”6 Eya ta Abraham tsɔ numevɔsa fe nake la ɖo ta na via Isak. Etsɔ dzo kple hɛ* ɖe asi, eye wo kple evea woyi azɔlia dzi.7 Eye Isak yɔ fofoa Abraham be: “Fofonye!” Etɔ be: “Nyee nye esi, vinye!” Eye wòbiae be: “Dzo kple nakee nye esi, ke afi kae alẽ si míatsɔ asa numevɔae la le?”8 Abraham ɖo eŋu be: “Vinye, Mawu ŋutɔ ana alẽ si míatsɔ asa numevɔ lae mí.”+ Ale wo ame evea wogayi mɔzɔzɔa dzi.9 Mlɔeba wova ɖo tefe si Mawu vavã la fiae la, eye Abraham ɖi vɔsamlekpui ɖe afi ma eye wòɖo nakea ɖe edzi. Ebla via Isak fe asiwo kple afɔwo eye wòtsɔe ɖo nakea dzi le vɔsamlekpuia dzi.+10 Eyome Abraham do asi ɖa tsɔ hɛ* la be yeawu ye via.+11 Ke Yehowa fe dɔla yɔe tso dzifo be: “Abraham, Abraham!” Etɔ be: “Nyee nye esi!”12 Eye wògblɔ be: “Mègaka asi ɖevi la ŋu o, eye mègawɔ nanekee o, elabena menyae azɔ be mawuvɔ̃lae nènye, elabena mète viwò, wò tenuvi lam o.”+13 Eye Abraham fɔ mo dzi, eye kaka wòakpɔ la, agbo aɖee nye ema si fe dzowo ku avekawo le eŋgɔ. Eye Abraham yi ɖalé agbo la tsɔ sa numevɔ ɖe via tefe.14 Eye Abraham na ŋkɔ tefe ma be Yehowa-Yire.* Esia tae wogblɔna va se ɖe egbegbe be: “Woana le Yehowa fe to la dzi.”+15 Eye Yehowa fe dɔla yɔ Abraham zi evelia tso dzifo16 gblɔ be: “Yehowa be, ‘Metà ɖokuinye be,+ esi nèwɔ esia, be mète viwò, wò tenuvi, lam o+ ta la,17 mayra wò godoo, eye mana wò dzidzimevi* nasɔ gbɔ abe dzifoɣletiviwo kple futake ene;+ wò dzidzimevi axɔ efe futɔwo fe duwo* woazu etɔ.+18 Eye anyigbadzifomeawo katã axɔ yayra to wò dzidzimevi la dzi,+ elabena èɖo to nye gbe.’”+19 Emegbe Abraham trɔ va efe subɔviawo gbɔ; ale wotso, eye wo katã wotrɔ yi Beer-Seba;+ eye Abraham yi edzi nɔ Beer-Seba.20 Emegbe wova ka eta na Abraham be: “Kpɔ ɖa, Milka hã dzi viwo na nɔviwò Nahor:+21 efe ŋgɔgbevie nye Uz, nɔviae nye Buz kple Kemuel, si nye Aram fofo,22 Kesed, Hazo, Pildas, Yidlaf kple Betuel.”+23 Betuel dzi Rebeka.+ Ame enyi siawoe Milka dzi na Abraham nɔvi Nahor.24 Srɔ̃a evelia, si ŋkɔe nye Reuma, hã dzi Teba, Gaham, Tahas kple Maaka nɛ.


text:
4
1 Mi afetɔwo la, ele be miawɔ nu si nyo, eye wòdze la ɖe miafe kluviwo ŋu. Miɖo ŋku edzi ɣe sia ɣi be miawo hã la, Afetɔ le mia si le dzifo.
Sedede bubuwo
2 Mido vevi gbedodoɖa, minɔ ŋudzɔ, eye mida akpe na Mawu. 3 Mido gbe ɖa ɖe míawo hã ta be Mawu naʋu agbo na míafe mawunyagbɔgblɔ be míaɖe gbefã Kristo fe nu ɣaɣlawo, esi ta mele ga me le afi sia ɖo. 4 Mido gbe ɖa be magblɔe eme nakɔ abe ale si mate ŋui ene.
5 Miwɔ mɔnukpɔkpɔ suetɔ kekeake ŋu dɔ ne miatsɔ aɖe gbefã nyanyui lae na ame bubuwo. Mizɔ le nunya me le miafe nuwɔnawo me. 6 Mina amenuveve kple dze nanɔ miafe nufofo me, elabena to esia me ko miate ŋu akpɔ ŋuɖoɖo nyuitɔ na ame sia ame.
Gbedoname vovovowo
7 Tikiko, mía nɔvi lɔlɔ̃ la agblɔ ale si mele edzii la na mi. Enye nutefewɔla si subɔa Afetɔ la kplim. 8 Medɔ dɔ tɔxɛ siae be wòava kpɔ ale si miele ɖa, eye be wòafa akɔ na mi, ade dzi fo hã na mi. 9 Mele Onesimo, nɔvi lɔlɔ̃a kple nutefewɔla si nye mia detɔ la hã ɖom ɖe mi. Eya kple Tikiko woagblɔ nu siwo le dzɔdzɔm le afi sia fifia la na mi.
10 Aristako, ame si le ga me kplim la do gbe na mi kple lɔlɔ̃; nenema kee nye Marko, Barnabas nɔvi. (Abe ale si megblɔ na mi kpɔ ene la, ne Marko va mia gbɔ la, mixɔe dzidzɔtɔe.)
11 Yesu, si wogayɔna hã be Yusto la hã do gbe na mi nyuie. Ame siawo nye Yudatɔwo le nye dɔwɔhatiwo dome hele dɔ wɔm na mawufiaɖufe la, eye wònye akɔfafa gã aɖe nam.
12 Epafra, mia dometɔ ɖeka, ame si nye Yesu Kristo fe dɔla hã do gbe na mi nyuie. Ele ʋiʋlim ɖe mia ta le gbedodoɖa me ɣe sia ɣi be mianɔ te sesĩe le Mawu fe lɔlɔ̃nu blibo la me, atsi, eye miakpɔ kakaɖedzi blibo. 13 Mate ŋu aka ɖe edzi na mi be ewɔ dɔ sesĩe ɖe mi kple kristotɔ bubu siwo le Laodikea kple Hierapoli la nu.
14 Luka, Atikewɔla lɔlɔ̃ la kple Dema hã do gbe na mi nyuie.
15 Mido gbe na nɔvi kristotɔ siwo le Laodikea nam. Mido gbe na Nimfa kple hame si kpea ta le efe afe me la nam.
16 Nenye be miexlẽ agbalẽ sia vɔ la, mitsɔe ɖo ɖe Laodikea hame la hã woaxlẽ, eye miawo hã mixɔ agbalẽ si meŋlɔ ɖo ɖe wo la hã miaxlẽ.
17 Migblɔ na Arkipo be, “Kpɔ egbɔ be nèwɔ subɔsubɔdɔ siwo katã Afetɔ la be nàwɔ.”
18 Esia nye nye Paulo ŋutɔ fe gbedoname si meŋlɔ kple nye ŋutɔ nye asi. Miɖo ŋku dzinye le nye gaxɔmenɔnɔ me le afi sia. Mawu fe amenuveve nanɔ anyi kpli mi.


text:
Vihehe
Ale Si Nàwɔ Anye Dzila Nyui
Aleke Nàwɔ Anye Dzila Nyui?
Aleke nàhe viwòwo be woava zu ame ɖɔʋuwo?
Nu Siwo Nana Ƒomewo Kpɔa Dzidzedze—Kpɔɖeŋu
Ne èdi be viwòwo nawɔ ɖe wò nyawo dzi la, ekema wò ŋutɔ hã wɔ wò nyawo dzi.
Ne Viwò Nye Wɔametɔ
Xlẽ nu tso kuxi etɔ̃ siwo ate ŋu adze ŋgɔwò kple ale si nunya si le Biblia me ate ŋu akpe ɖe ŋuwòe la ŋu.
Hehenana
Nu Si Ta Afemedɔ Wɔwɔ Le Vevie
Ðe wò sesẽna na mi be míaɖo afemedɔwo na mia viwoa? Ne nenemae la, ekema na míakpɔ ale si ɖeviwo fe asikpekpe ɖe afemedɔwo ŋu ana woatsi ava zu ame ɖɔʋuwo eye woakpɔ dzidzɔ la ɖa.
Ale Si Nàhe Viwò Le Xexe Si Me Ðokuitɔdidi Xɔ Afe Ðo
Kpɔ nu etɔ̃ siwo akpe ɖe ŋuwò be viwòwo nagazu ɖokuitɔdilawo o.
Ale Si Wòaɖe Nɔnɔme Nyuiwo Afia
Ne èfia nɔnɔme nyuiwo viwòwo la, adzra wo ɖo nyuie ɖe etsɔme ŋu.
Ale Si Wòatsɔ Agbanɔamedzi
Ɣekaɣie wòle be ame nasrɔ̃ ale si wòatsɔ agbanɔamedzi, tso ɖevime loo alo ne etsi?
Ale Si Miahe Mia Viwo
Menye tohehe alo sedede koe ɖeviwo hehe lɔ ɖe eme o.
Ale Si Wòanɔ Te Ðe Nu Nu
Ðevi siwo srɔ̃ ale si woanɔ te ɖe nu nui la, tea ŋu va ɖua kuxiwo dzi bɔbɔe wu ne wo tsi.
Ale Si Nàkpe Ðe Viwò Ŋu Ne Edo Kpo Nu Le Nanewo Me
Ame sia ame doa kpo nu ɣeaɖewoɣi. Fia viwòwo ale si woawɔ anɔ te ɖe nɔnɔmeawo nu ne nuwo meva yi nyuie o eye woakpɔ kuxiawo gbɔ.
Ale Si Nàkpe Ðe Viwò Ŋu Wòawɔ Dɔ Nyuie Le Suku
Xlẽ nu tso ale si nàwɔ ade dzesi nu si tututu tae viwò mewɔa dɔ nyuie le suku o kple ale si nàde nusɔsrɔ̃ fe dzi fo nɛ ŋu.
Nu Kae Mawɔ Ne Wowɔa Anyra Le Vinye Ŋu?
Aɖaŋuɖoɖo ene siwo ate ŋu akpe ɖe ŋuwò nàfia viwò nu si wòawɔ ne wowɔ anyra le eŋu.
Ale Si Nàkafu Viwò
Kpeɖodziwo fia be ɖeviwo kafukafu fe mɔnu ɖeka aɖe ɖea vi wu.
Kpe Ðe Viwò Ŋu Wòanɔ Te Ðe Tɔtrɔ Siwo Ava Esi Wòle Tsitsim Nu
Biblia me ɖaŋuɖoɖo atɔ̃ siwo ate ŋu ana woanɔ te ɖe tɔtrɔ siawo nu bɔbɔe.
Ne Viwò Bia Nya Wò Tso Ku Ŋu
Mɔ ene siwo dzi nàto akpe ɖe viwò ŋu be vɔvɔ̃ magaɖoe agbɔ eme o ne miafe ame vevi aɖe ku.
Aleke Viwòwo Awɔ Asrɔ̃ Ale Si Woalɔ̃ Mawue?
Aleke nàwɔ aɖo viwòwo fe dzi gbɔ to Biblia me gbedeasia dzi?
Aleke Dzilawo Ate Ŋu Afia Nu Wo Viwo Tso Gbɔdɔnyawo Ŋu?
Aɖaŋuɖoɖo nyui geɖewo le Biblia me siwo ate ŋu akpe ɖe ŋuwò nàfia nu viwò tso gbɔdɔnyawo ŋu ahakpɔ eta tso ɖevigbɔdɔlawo si me.
Fia Nu Viwòwo Tso Gbɔdɔdɔ Ŋu
Ðeviwo megale tsitsim hafi va le nu siwo me gbɔdɔnuwɔnawo le la kpɔm o. Nu si wòle be nànya kple nu si nàwɔ atsɔ akpɔ viwò tae?
Kpɔ Viwòwo Ta
Woɖo aɖaŋu nyui aɖewo na Kaleb kple Sofia siwo akpɔ wo ta.
Ale Si Nàfo Nu Tso Aha Sesẽ Ŋu Na Viwò
Ɣekaɣie wòle be dzilawo nafo nu tso nya vevi sia ŋu kple wo viwo, eye aleke wòle be woawɔe?
Amehehe
Fia Viwò Ale Si Wòaɖu Eɖokui Dzi
Ne èwɔa nu sia nu si dim viwòa le nɛ la, ke èle nu vevi aɖe temee.
Ale Si Woafia Ðokuibɔbɔ Ðeviwo
Fia viwò ale si wòabɔbɔ eɖokui evɔ maklo bubu le eŋu o.
Nu Ka Tututue Dzɔ Ðe Vihehe Dzi?
Ðe nɔnɔme aɖe si dze egɔme le fe 1960 me la gakpɔtɔ le ŋusẽ kpɔm ɖe vihehe dzi egbea?
Aleke Wòle Be Nàhe Viwòwoe?
Biblia fo nu tso nu vevi etɔ̃ siwo ɖea dzesi le amehehe nyuitɔ ŋu la ŋu.
Fia Viwò Ale Si Wòaɖo To
Ðe wò kple viwòa mienɔa avu dzi ɣesiaɣi, eye wòwɔ abe viwòa koe ɖua dzi enea? Aɖaŋuɖoɖo atɔ̃ siwo akpe ɖe ŋuwò.
Viɖe Siwo Le Ðokuidziɖuɖu Me
Nu ka tae ɖokuidziɖuɖu le vevie, eye aleke míawɔ wòasu mía si?
Ale Si Wòabɔbɔ Eɖokui
Ne èfia viwò ale si wòabɔbɔ eɖokui la, akpe ɖe eŋu fifia kple etsɔme.
Srɔ̃ Ale Si Nàgbe
Ke ne viwòa nɔa kuku ɖem kakaka alo nɔa vinugbe wɔm be nàlɔ̃ na ye ɖe?
Ale Si Nàxɔ Vinugbewɔwɔ Le Viwò Si
Ale si nàxɔ vinugbewɔwɔ le viwò si. Biblia fe gɔmeɖosewo ate ŋu akpe ɖe ŋuwò nàkpɔ kuxi sia gbɔ.
Ne Viwò Daa Alakpa
Nu kae nàwɔ nenye be viwò daa alakpa? Biblia me aɖaŋuɖoɖowo le nyati sia me siwo ate ŋu akpe ɖe ŋuwò nàfia nyatefetoto fe vevienyenye viwò.